Rakyat Malaysia Terpilih Antara 30 Penulis Khat Terbaik Dunia

Di saat rakyat Malaysia bersiap sedia menyambut Aidilfitri, seorang insan bernama Abdul Baki Abu Bakar berjuang mengharumkan nama Malaysia di persada dunia.

Beliau telah terpilih dalam senarai 30 penulis khat terbaik dari seluruh dunia untuk menyalin semula mushaf Al Quran edisi khas kerajaan UAE.

Setiap juzu Al Quran dibahagikan terlebih dahulu kepada setiap penulis 2 bulan sebelum dan diserahkan kembali pada majlis penyerahan yang berlangsung pada 28 Jun – 3 Julai di Dubai pada Ramadhan yang lalu.

Ditanya cabaran yang dilalui pada penyertaan kali ke 2 beliau, pada kali ini penulisan Al Quran telah diminta menggunakan khat klasik jenis Muhaqqak bersaiz 2mm dan Raihani bersaiz 1mm yang telah digunakan pada penyalinan mushaf zaman kerajaan Abbasiyyah.

Kajian yang rapi perlu dilakukan supaya jenis khat yang betul digunakan dalam penyalinan mushaf agar ia mengikut gaya tokoh-tokoh terdahulu.

Selain daripada itu, sewaktu keberangkatan beliau ke Dubai tempoh hari ia turut membawa berita gembira juga buat rakyat Malaysia.

Beliau telah mengharumkan nama Malaysia dalam memenangi pertandingan seni khat antarabangsa di Arab Saudi sempena ulang tahun sambutan Souk Ukaz (sebuah tempat bersejarah di Arab Saudi).

Insyallah dalam pertengahan bulan Ogos ini beliau akan dijemput khas ke Arab Saudi untuk menyertai majlis penyampaian hadiah disana.

Dengan memenangi tempat pertama, ianya membuka mata masyarakat Arab bagaimana peserta daripada Asia Tenggara boleh memenangi pertandingan tersebut.

Semoga pencapaian beliau menjadi inspirasi buat semua penggiat seni khat tanah air khususnya serta masyarat secara umumnya turut menyanjungi tulisan jawi yang menjadi warisan kita.


Rakyat Malaysia Tersenarai Sebagai Imigran Tertinggi Di Australia

Disaat Malaysia dibanjiri dengan imigran yang hadir dari pelbagai negara, Rakyat Malaysia juga antara yang turut menjadi imigran tertinggi di negara luar.

Berdasarkan laporan terbaru yang dikeluarkan Australia, dianggarkan 62,000 Rakyat Malaysia telah menetap secara haram serta tamat tempoh visa di Australia menjadikan Malaysia sebagai imigran tidak sah tertinggi di Australia.

Difahamkan modus operandi yang dibuat oleh mereka yang menetap melebihi tempoh yang ditetapkan visa adalah memasuki negara dengan visa pelancong yang sah serta memilih untuk bekerja diluar kawasan perhatian ramai dalam tempoh yang lama.

Selain Malaysia, Rakyat China dan Amerika Syarikat yang turut menjadi tersenarai sebagai jumlah imigran tertinggi di Australia. Mengikut undang-undang yang dikeluarkan Australia, para imigran yang menetap melebihi tempoh bakal dikenakan hukuman untuk tidak lagi memasuki Australia dalam tempoh tiga tahun atau lebih.

Melihat kepada kes yang berlaku, pastinya pihak imigresen Australia akan menjalankan pemeriksaan yang lebih ketat buat Rakyat Malaysia yang bakal ke Australia bagi tujuan travel mahupun bekerja.


Ahli Gusti Berhijab Dari Malaysia, Nor ‘Phoenix’ Diana Tersenarai Dalam Forbes 30 Under 30 Asia

Ahli gusti berhijab dari Malaysia, Nor ‘Phoenix’ Diana tersenarai dalam Forbes 30 Under 30 Asia 2020. Beliau antara 12 belia Malaysia yang disenaraikan dalam edisi muka depan Forbes bagi kategori Sukan dan Hiburan.

Forbes 30 Under 30 Asia adalah senarai untuk anak muda di seluruh Asia di bawah usia 30 tahun yang mencabar tradisi konvensional dan menetapkan semula peraturan untuk generasi akan datang. Ia menampilkan usahawan, pencetus perubahan dan pemimpin muda.

Nor diana berjaya mencuri tumpuan dunia apabila muncul sebagai wanita pertama memenangi kejohanan Malaysia Pro Wrestling (MYPW) tahun lalu. Selain itu, imej berhijab serta sukan ‘ganas’ yang beliau ceburi juga telah menjadi faktor kepada kejayaan beliau.

“Saya mahu memberi inspirasi kepada wanita bukan hanya tudung tetapi wanita secara amnya. Tiada apa-apa yang boleh menghalang kita selagi kita mempunyai semangat dan percaya kepada diri kita sendiri,” katanya kepada The Edge.

Selain beliau, Anja Chong, 26 atlet ‘speed skating’ Malaysia turut tersenarai di dalam kategori Sukan dan Hiburan. Antara kejayaan beliau adalah meraih empat pingat emas pada acara temasya Sukan SEA 2017 dan 2019

Terdahulu, beliau pernah ditemuramah oleh Great Big Story, sebuah channel YouTube yang mempunyai berjuta pengikut. Klik pautan di bawah untuk membaca.

Tonton Episod Great Big Story Khas Buat Penggusti Hijab Dari Malaysia, Nor ‘Pheonix’ Diana


Rakyat Malaysia Tersentuh Lihat Atuk Berusia 68 Tahun Terpaksa Bekerja Sebagai Penghantar Makanan

Sebuah video berdurasi selama 16 saat yang menunjukkan seorang pekerja penghantar makanan Grab Food berusia 68 tahun tular dan menyentuh hati ramai pihak. Ia dimuat naik oleh seorang pengguna TikTok, Ashraf Danny yang terserempak dengan ‘Atuk’ tersebut, lapor Malay Mail.

Menurut Ashraf, Atuk pernah menjadi pemandu lori dan kini terpaksa bekerja sebagai penghantar makanan untuk mencari rezeki. Dalam klip pendek itu, kelihatan Atuk berjalan perlahan dengan keadaan membongkok, namun, dia masih berusaha untuk menghantar makanan tepat pada masanya.

kisah sedih hari ni, aku buat grab food terjumpa dgn seorang atuk yang berumur 68 tahun tapi masih kuat buat grab🥲 #fyp #fypシ #fypdongggggggg #sedih

♬ original sound – BrassicaOlerasia91 – DamianaJun91

Ashraf dalam catatannya mendoakan agar Atuk dilimpahi rezeki yang tidak putus dan sentiasa berada di bawah lindungan tuhan. Dia juga berkata bahawa setiap kali melihat Atuk tersebut, dia teringat dengan arwah atuknya.

Video tersebut yang dimuat naik beberapa hari lalu telah ditonton lebih 1 juta kali dan telah mendapat lebih 50,000 suka. Kebanyakan pengguna TikTok tersentuh dengan video tersebut. Ada yang mencadangkan agar orang ramai mengutip derma untuk Atuk dan sebahagian pula menyatakan bahawa mereka sering melihat Atuk di sekitar Damansara dan Hartamas.

Amar tersentuh Zizan borong baju bundle RM500, minta disedekahkan kepada orang. Klik pautan di bawah untuk membaca.

Amar Tersentuh Zizan Borong Baju Bundle RM500, Minta Disedekahkan Kepada Orang

Ucapan ‘Terima Kasih’ Abang Ambulans Kepada Pemandu Triton Buat Orang Ramai Tersentuh

Peminat Sebak Dan Sedih Tonton Sedutan Episod Terakhir Lee Kwang Soo Dalam Running Man


Rakyat Malaysia Teruja Jumpa Nasi Lemak Di New York, Tapi Bila Dah Cuba Terus Hampa

Seorang pengguna TikTok dari Malaysia, Ivor_Xianz nampaknya kurang berpuas hati dengan makanan Malaysia yang beliau cuba di salah sebuah restoran di Chinatown, New York City.

Ivor telah berkunjung ke sebuah kopitiam yang sesak dan dari pandang pertama, gerai ini menjanjikan suatu pengalaman yang menarik untuk dicuba dan disebabkan itu beliau menempah sepingga Nasi Lemak berharga USD$8.

Hidangan itu disediakan dalam mangkuk dengan nasi menjadi sajian utama sambil diapit oleh sebiji telur rebus, timun, ikan bilis dan sedikit sambal.

Bagaimanapun, Ivor kurang gemar dengan cara restoran ini menyediakan makanan. Dia mendapati hidangan ikan bilis terlalu banyak dan sambal Nasi Lemak terlalu sedikit.

Pada bahagian rasa pula, Ivor hampa dengan cara restoran ini menyediakan nasi. “Sangat kering dan beras tidak ada bau kelapa,” katanya. Dia kemudian menekankan bahawa sambalnya manis, lebih kepada gaya Cina.

Beliau juga kecewa dengan penyedian ikan bilis yang seperti ‘masuk angin’ dan bukannya rangup. Dia juga membezakan nasi lemak yang dicubanya di Australia dan Chinatown yang kurang memuaskan.

Selain itu Ivor juga tidak gemar dengan teh tarik yang berharga USD$6 yang disediakan oleh restoran ini sehingga beliau perlu ‘menarik’ sendiri teh tersebut dari satu cawan, ke cawan yang lain.

Selepas itu, beliau menempah Mee Kari Putih Pulau Pinang. Di mana dia mendapati bahawa hidangan itu tidak seimbang dan berkata bahawa “mee segera yang dia masak” lebih baik daripada hidangan mee kari putih di restoran ini yang dijual pada harga USD18.


Rakyat Malaysia Tidak Perlu Visa Untuk Melancong Ke Jepun Bermula 11 Oktober 2022

Berita baik buat ‘kaki travel‘, negara Jepun akan menghapuskan semua sekatan perjalanan COVID-19, termasuk keperluan pakej pelancongan untuk pelancong persendirian.

Pada 22 September lalu, portal The Japan Times melaporkan Perdana Menteri Fumio Kishida berkata bahawa ini menandakan peralihan dasar utama selepas hampir dua setengah tahun sekatan COVID-19 yang ketat di negara itu.

Kerajaan Jepun juga akan melancarkan program diskaun pelancongan domestik di seluruh negara, yang terpaksa ditangguhkan oleh kerana penularan jangkitan COVID-19 pada tahun 2020 lalu.

“Saya harap ramai orang akan menggunakannya dan mahu menyokong industri pelancongan, hiburan dan lain-lain yang telah bergelut semasa wabak koronavirus,” kata Kishida pada sidang akhbar.

Terdahulu, Pejabat JNTO Kuala Lumpur menyatakan bagi pelawat dari negara dalam senarai ‘biru’, termasuk Malaysia, ujian PCR semasa ketibaan dan kuarantin tidak lagi akan diwajibkan mulai 1 Jun.

Untuk makluman, sekiranya anda mahu melancong ke Jepun, anda perlu menerima tiga dos vaksin atau serahkan keputusan ujian COVID-19 negatif sebelum memulakan perjalanan anda.

Setakat ini, Jepun hanya mengiktiraf vaksin-vaksin seperti Pfizer, Moderna, AstraZeneca, Janssen, Bharat Biotech dan Novavax bagi dua dos pertama.

Manakala bagi dos penggalak pula, Jepun hanya mengiktiraf Pfizer, Moderna, AstraZeneca, Janssen dan Novavax.


Rakyat Malaysia Turun Padang, Bantu Bersihkan Kota Minneapolis Selepas Protes George Floyd

Kematian George Floyd telah memacu kemarahan rakyat Amerika Syarikat yang mengkritik kekejaman pihak polis dan masalah perkauman yang semakin lama, semakin menebal di sana.

Kemarahan rakyat AS telah menyebabkan beberapa kedai rosak teruk, manakala harta benda awam dimusnahkan oleh penunjuk perasaan.

Seorang rakyat Malaysia dilaporkan telah turun membantu membersihkan jalan-jalan di sekitar Minneapolis yang dihancurkan oleh penunjukkan perasaan berikutan pembunuhan seorang warga Afrika-Amerika.

Lee Yen, berumur 24 tahun berpindah ke Minneapolis pada bulan Februari lalu, tetapi sudah tinggal di negeri Minnesota selama enam tahun. Dalam satu temubualnya bersama The Star, Lee Yen menyatakan kesedihannya apabila melihat beberapa restoran dan kedai kegemarannya rosak teruk disebabkan protes tersebut.

Dia adalah salah seorang sukarelawan yang turun padang membersihkan jalan-jalan di sekitar Minneapolis pada siang hari dan pada waktu hujung minggu. Dia melakukan semua ini disebabkan rasa tanggungjawab kerana baginya,”Hati nurani saya tidak akan tenteram jika saya duduk di rumah dengan senyap sedangkan semua ini berlaku kira-kira 10 minit dari rumah saya,” katanya.

Walaupun dia tidak menyaksikan kejadian ini di depan mata, namun baginya apabila melihat berita-berita yang disiarkan di media sosial mahupun portal berita antarabangsa, ada rasa sedih dan tertekan di dalam hatinya. Baginya, “Minneapolis bukan kampung halaman saya tetapi ia adalah bandar yang indah dan saya sangat menyukai kawasan ini,” kata Lee Yen kepada The Star.

Bagi Lee Yen, walaupun protes ini yang bermula dengan damai telah bertukar ganas. Dia percaya bahawa ada sekilas kebaikan dan harapan dalam masyarakat Minneapolis di tengah-tengah keresahan dan ketegangan sosial.

Lee Yen juga percaya bahawa majoriti penunjuk perasaan adalah orang damai yang mahukan keamanan. Namun dalam satu kumpulan yang besar, pasti akan ada mereka yang menghasut untuk melakukan keganasan dan kekacauan.

Bagi Lee Jia Jia, berumur 28 tahun yang juga penduduk di kota Minneapolis, dia sebenarnya tidak menyangka bahawa protes ini akan menjadi buruk. Dia juga berharap agar pegawai polis yang bertanggungjawab membunuh George Flyod di bawa ke muka pengadilan dan akan ada perubahan di dalam sistem negara AS.

Dia yang bekerja sebagai ejen insurans dan telah tinggal di sana selama tujuh tahun percaya bahawa ada beberapa kumpulan yang telah mengambil kesempatan terhadap protes ini.”Mereka menghancurkan gelas, mencuri barang, perabot dan mesin tunai,” katanya kepada The Star.

Untuk rekod, pegawai polis yang bertanggungjawab membunuh George Floyd telah ditahan pada Jumaat lalu. Dia kini didakwa atas tuduhan membunuh.

Minnesota sebelum ini tidak terkawal selepas kejadian pembunuhan lelaki Afrika-Amerika oleh pihak polis di sana. Klik pautan di bawah untuk membaca.

Ibarat Filem The Purge, Minnesota Kini Tidak Terkawal Dan Bertukar ‘Medan Perang’ Kerana George Floyd

Tidak Sampai Seminit RM368,000 Lesap, Butik Louis Vuitton Dirompak Semasa Demo George Floyd


Rakyat Masih Belum Bersedia, Menteri Minta Kaji Dasar ‘Lupuskan Kenderaan Tua’ Diperincikan

Pada minggu lalu sekumpulan penyelidik dari Universiti Kebangsaan Malaysia (UKM) agar kereta di Malaysia mempunyai had usia tidak lebih 10 tahun bagi menyelesaikan masalah kesesakan jalan raya. Ini lanjutan daripada dakwaan jumlah kenderaan dalam negara melebihi populasi penduduk dalam Malaysia.

Cadangan tersebut telah mendapat perhatian banyak pihak, antaranya Presiden Persatuan Pengguna Jalanraya Kebangsaan, Mohammad Hisham Shafie, beliau berpendapat bahawa cadangan tersebut yang telah pun dikemukakan sejak 15 tahun lalu membebankan pengguna dan berat sebelah.

Perkara ini turut mendapat perhatian Menteri Pengangkutan, Datuk Seri Dr Wee Ka Siong, berkata dasar tersebut masih belum sesuai dilaksanakan di negara ini. Jika mahu dilaksanakan juga, ia memerlukan kajian terperinci di samping kesediaan dan kemampuan rakyat negara ini, petik Berita Harian.

“Kerajaan sentiasa dengar pandangan dan idea pakar, namun dasar supaya melupuskan kenderaan yang melepasi had usia lebih 10 tahun masih tidak sesuai dilaksanakan di negara kita.

“Penyelesaian isu kesesakan di jalan raya kita bukan itu sahaja (pelupusan kenderaan lebih 10 tahun) kerana ia memerlukan pendekatan holistik dan menyeluruh.

“Jika dasar ini mahu dilaksanakan, kita terlebih dahulu perlu ada jaringan pengangkutan sempurna termasuk di luar bandar dan kampung, namun ketika ini pun jaringan lengkap projek Transit Aliran Massa (MRT) di Lembah Klang masih belum siap dibina,” katanya.

Menurutnya lagi, setakat ini terdapat lebih 34 juta kenderaan berdaftar secara rasmi dengan Jabatan Pengangkutan Jalan (JPJ), namun hanya 22 juta sahaja yang aktif memperbaharui cukai jalan.

Hasil daripada penelitian dilakukan pihaknya mendapati majoriti daripada 12 juta kenderaan tidak aktif di atas jalan raya dan tidak memperbaharui cukai jalan kerana kenderaan lama, ada segelintir pemilik atau pewaris yang hendak menyimpan nombor pendaftaran kenderaan lama di samping hanya menggunakan kenderaan itu di kampung.

“Kita ada data, siapa tidak bayar cukai jalan tetapi sistem yang lebih menyeluruh diperlukan bagi mengenalpasti kenderaan aktif dan tidak aktif ini. Kemudian bila sudah ada sistem yang lengkap, kita akan lihat secara terperinci punca sebenar kenderaan tidak aktif ini.

“Banyak lagi perkara perlu diteliti jika mahu melaksanakan sebarang dasar besar termasuk pelupusan kenderaan melebihi 10 tahun kerana isu berkenaan cukup kompleks meskipun terdapat banyak negara yang sudah membuat dasar itu termasuk Singapura.

“Jika hendak dilaksanakan, dasar automotif negara perlu dilihat semula kerana dasar itu menggalakkan pemilikan kenderaan buatan Malaysia,” katanya.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sementara itu sebelum ini dakwaan data jumlah kenderaan melebihi populasi penduduk Malaysia sebenarnya di ambil sejak dari zaman British. Baca lebih lanjut melalui pautan di bawah.

‘Data Diambil Sejak Zaman British’ – Bekas Menteri Pengangkutan Pertikai Jumlah Sebenar Kenderaan Di Malaysia

Jumlah Kenderaan Dalam Negara Dilaporkan Mengatasi Populasi Manusia Di Malaysia


Rakyat Rusia Beratur Dapatkan Hidangan Terakhir McDonald’s Sebelum Ditutup Akibat Perang

Penggemar McDonald’s di Rusia telah bergegas ke premis makanan segera terdekat sehingga membentuk barisan panjang untuk satu hidangan terakhir sebelum jenama itu ditutup disebabkan perang yang terjadi di antara Rusia dan Ukraine.

Rakaman video yang disiarkan dalam talian oleh Ukraine Live News menunjukkan kereta berbaris di stesen pandu lalu, manakala, gambar di Twitter menunjukkan beberapa pelanggan terdesak berbaris di jalanan di tengah-tengah cuaca sejuk.

🇷🇺|Largas filas en las tiendas de McDonalds en Moscú después de que anunciaran que dejarán de operar en Rusia. pic.twitter.com/344VRRVYWO

— Alerta News 🚨 (@Alerta_News_) March 8, 2022

Gambar-gambar lain menunjukkan warga Rusia yang terdesak untuk menikmati McDonalds berbaris di sekeliling blok, menunggu di kawasan luar dalam suhu yang sangat sejuk untuk mendapatkan hidangan terakhir rantaian makanan segera tersebut.

Situasi ini terjadi selepas McDonald’s mengumumkan bahawa jenama itu akan menutup 850 restoran di negara itu sebagai protes terhadap perang di Ukraine.

Tindakan besar-besaran yang akan menyaksikan rakyat Rusia tidak lagi dapat memesan Big Mac dan kentang goreng dalam masa terdekat adalah salah satu sekatan antarabangsa terkini ke atas Rusia.

Restoran akan kekal ditutup sebagai langkah sementara tetapi masih belum diketahui bila McDonalds akan kembali beroperasi di sana.

‘Yahudi tidak boleh berdiam diri’ – Presiden Ukraine ajak orang Yahudi bangun lawan Rusia. Rujuk pautan di bawah untuk membaca.

‘Yahudi Tidak Boleh Berdiam Diri’ – Presiden Ukraine Ajak Orang Yahudi Bangun Lawan Rusia

Perang Rusia Dan Ukraine, Apa Sebenarnya Yang Dimahukan Vladimir Putin?

Rusia vs Ukraine: Apa Akan Berlaku Jika Vladimir Putin Berjaya Tawan Kota Kyiv?


Rakyat Singapura ‘Belot’, Mengaku Jadi Perisik China Dan Jual Rahsia Negara

Seorang rakyat Singapura telah ditahan di bawah Akta Keselamatan Dalam Negeri (ISA) setelah ‘kantoi’ berkhidmat sebagai ejek risikan untuk negara China sejak 2016. Dia yang dikenali sebagai Dickson Yeo, 40 dianggap sebagai satu ancaman oleh Jabatan Keselamatan Dalam Negeri (ISD) kerana menjadi ejen untuk negara asing.

Melalui kenyataan yang dikeluarkan oleh ISD, Yeo bekerja sebagai perisik bagi sebuah negara asing dengan menjalankan intipan bagi mendapatkan maklumat yang berkaitan Singapura. Maklumat itu kemudiannya dilaporkan kepada pengendali asingnya sebelum dia menerima kadar bayaran tertentu.

Dia yang ditahan ISD pada hujung tahun lalu sejurus dihantar pulang ke Singapura dari Amerika Syarikat turut mengakui bahawa dia menyedari sepenuhnya bahawa pengendali asingnya bekerja sebagai perisik negara asing bagi memperoleh rahsia kerajaan Singapura.

Dari tahun 2016 hingga penangkapannya di AS pada 2019. Yeo telah menubuhkan syarikatnya sendiri bagi mengaburi mata pihak berkuasa dengan kegiatan pengumpulan maklumat serta merekrut ejen asing. Dia juga pernah memohon untuk mendapatkan kerja di sektor awam Singapura bagi tujuan risikan tetapi gagal. Yeo juga telah mendekati pelbagai individu yang mempunyai kepentingan di Singapura bagi mengorek maklumat risikan.

Selain itu, menurut dokumen mahkamah AS, Yeo turut mengaku menawarkan wang sebagai pertukaran laporan politik dan maklumat. Kegiatannya pada mula tertumpu di Asia Tenggara, sebelum beralih ke AS. Pada 2018, dia menubuhkan syarikat dan menerima lebih 400 butiran peribadi dari kalangan tentera dan kakitangan awam.

Untuk rekod, Yeo telah direkrut oleh ejen China yang mengaku sebagai wakil kumpulan pemikir ketika lawatan ke Beijing pada 2015. Ketika itu, Yeo sedang melanjutkan pengajian doktor falsafah di Sekolah Dasar Awam Lee Kuan Yew di Universiti Kebangsaan Singapura.

Bekas Ketua Perisikan Malaysia dituduh guna RM50.4 juta dana kerajaan beli jam tangan mewah. Klik pautan di bawah untuk membaca.

Bekas Ketua Perisikan Malaysia Dituduh Guna RM50.4 Juta Dana Kerajaan Beli Jam Tangan Mewah

Blossom Wong, Bekas Perisik PDRM Yang Gayakan Ceongsam Sewaktu Bertugas

Pesawat Pengintip Ujian Israel Didapati Rentas Ruang Udara Malaysia Sebelum Ke Singapura


Rakyat Singapura Diberi Kebebasan Pilih Vaksin COVID-19

Warga Singapura kini boleh memilih vaksin COVID-19 mana yang ingin mereka ambil dengan merujuk kepada senarai di laman web Kementerian Kesihatan. Senarai yang dikeluarkan itu menunjukkan semua pusat vaksinasi, bersama dengan jenis vaksin COVID-19 yang diedarkan oleh pusat tersebut.

Pada masa ini, hanya vaksin Pfizer-BioNTech dan Moderna yang diakui selamat oleh pihak berkuasa Singapura. Laporan oleh Straits Times pada 13 April menyatakan, “mereka dapat memilih pusat vaksinasi atau poliklinik mana yang ingin mereka kunjungi”, walaupun bekalan mungkin terhad di lokasi tertentu.

Setiap pusat vaksinasi hanya akan menyimpan dan menguruskan satu jenis vaksin. Rakyat Singapura mesti memilih pusat vaksinasi yang sama untuk janji temu pertama dan kedua.

Pada awal Januari 2021, kedua-dua ketua bersama Multi-Ministry Taskforce (MTF) untuk respons COVID-19 Singapura, Gan Kim Yong dan Lawrence Wong mengatakan bahawa mana-mana individu tidak dibenarkan memilih jenis vaksin yang akan mereka terima.

Gan menjelaskan bahawa ia “tidak perlu menyulitkan program vaksinasi yang sudah kompleks ini”. Pada masa itu, hanya vaksin Pfizer-BioNTech yang diakui selamat untuk digunakan. Secara berasingan, Wong juga menambah bahawa vaksin Pfizer-BioNTech dan Moderna berfungsi dengan kadar keberkesanan yang sama di seluruh dunia.

Kedua-dua ketua bersama MTF mengatakan bahawa bekalan vaksin Singapura tidak akan disimpan bagi mereka yang memilih untuk tidak mengambil vaksin dan menggunakan pendekatan menunggu-nunggu.

Selepas kontroversi anti vaksin, Zul Yahya umum keluar tabligh demi jaga nama baik jemaah. Klik pautan di bawah untuk membaca.

Selepas Kontroversi Anti Vaksin, Zul Yahya Umum Keluar Tabligh Demi Jaga Nama Baik Jemaah


Rakyat Singapura Panik, Sanggup Beratur Panjang Demi Bebola Daging Dan Produk IKEA

Hujung minggu lalu, cawangan IKEA di Singapura sesak selepas kerajaan mengumumkan penutupan sekolah serta tempat kerja yang tidak penting (non-essential) bermula esok (Selasa) selama sebulan bagi membendung penularan COVID-19 di Singapura.

IKEA merupakan antara perniagaan di bawah kategori tidak penting ini dan disebabkan panik, penduduk Singapura membanjiri IKEA sejak Sabtu yang lalu. Walaupun mereka beratur dengan teratur dalam barisan, namun ada yang tetap membawa anak kecil untuk sama-sama ke IKEA.

Tidak lupa juga ada netizen Singapura yang menyindir sikap rakyat Singapura sendiri yang pentingkan diri sendiri dengan berkumpul di tempat terbuka sekaligus tidak memahami mengapa perintah penutupan dikeluarkan.

Now we know what items are essential to Singaporeans – Sofas and meatballs. #Singapore #Ikea #Covid19 #b4Lockdown #FirstWorldProblems pic.twitter.com/Is4t35CTuw

— All Singapore Stuff (@allsgstuff) April 5, 2020

the other day people's been bashing malaysia cos of balik kampung and then balai polis. look at singapore, priorities?? ikea meatballs?? https://t.co/NUWnMMGjUy

— war against covid19, a monster (@PanicatTesco) April 5, 2020

Singapura setakat Ahad telah merekodkan 1,309 kes dengan 6 kematian. Seperti juga di Malaysia, pasar raya yang menjual barangan keperluan seperti bahan mentah tidak akan ditutup.

IKEA Singapura juga tidak menyediakan servis penghantaran makanan sepanjang ditutup selama sebulan dan mungkin kerana sebab ini, rakyat Singapura berpusu-pusu ke IKEA untuk makan meatballs buat kali ‘yang terakhir’ sebelum ia ditutup.

Berikut adalah beberapa artikel lain berkaitan COVID-19. Baca pada pautan di bawah.

Rakyat Belanda Panik, Beratur Beli Bekalan Ganja Selepas Kerajaan Isytihar ‘Lockdown’

Presiden Filipina Arah Polis Tembak Mati Mereka Yang Langgar Perintah ‘Lockdown’

Benarkah Vladimir Putin Guna Singa Bantu ‘Lockdown’ COVID-19 Di Rusia?


Rakyat Singapura Serbu Semua Kedai ‘Bubble Tea’ Sebelum Diarah Tutup Operasi Hari Ini

Boleh dikatakan fenomena bubble tea masih lagi ‘hidup’ dalam kalangan masyarakat. Ini terbukti semalam apabila boleh dikatakan segelintir rakyat Singapura menyerbu kedai dan cawangan bubble tea di kawasan terdekat mereka serta sanggup beratur panjang demi bubble tea kegemaran mereka.

Difahamkan, Kementerian Perdagangan dan Perindustrian Singapura (MTI) telah mengumumkan kedai dan cawangan yang jual makanan ringan dan pencuci mulut seperti teh boba, jus buah, dan smoothies akan mula ditutup mulai hari ini.

Malah, penutupan tersebut mungkin akan dilakukan sehingga 1 Jun 2020. Kedai-kedai tersebut tidak lagi dibenarkan beroperasi sejak semalam selepas jam 11.59 malam.

Berikutan itu, segelintir rakyat Singapura menyerbu kedai-kedai bubble tea semalam sebelum kedai tersebut ditutup sementara. Perkara tersebut dikongsikan di Facebook dan menunjukkan ramai yang beratur sehingga lewat malam.

Untuk pengetahuan anda, Singapura juga sebenarnya sedang berusaha dalam untuk memutuskan rantaian wabak COVID-19 dan menjalani Perintah Kawalan Pergerakan yang hampir sama seperti di Malaysia.

Apakah pandangan anda tentang perkara ini? Pastinya apabila mereka sanggup beratur panjang seperti itu, penjarakkan sosial tidak dapat dipraktikkan dengan baik.

Sementara itu, apa kata ketahui asal usul teh boba dengan klik pautan di bawah ini.

Asal Usul ‘Teh Boba’ Yang Menjadi Kegilaan Rakyat Malaysia

Resipi Boba ‘Fresh’ Viral Anda Boleh Cuba Di Rumah

Tealive Tampil Jual Set DIY Minuman ‘Bubble Tea’ Berharga RM150


Ahli Kelab Trak Pikap Dipaksa Beli Kit Keahlian Atau Kena ‘Remove’ Daripada WhatsApp Group

Memang seronok bila kita mempunyai kumpulan yang berkongsi minat yang sama tanpa kira sebarang hobi mahupun aktiviti. Banyak perkara dan pengalaman baharu yang boleh bertukar-tukar antara satu sama lain.

Salah seorang ahli kelab trak pikap telah berkongsi satu tangkap layar di mana ‘pihak atasan’ satu kelab WhatsApp group tesebut meminta ahli-ahli membeli kit keahlian bernilai RM60 sebelum satu tarikh dinyatakan. Jika tidak, setiap ahli yang ingkar akan dikeluarkan daripada WhatsApp group utama kelab trak pikap terbabit.

Perkongsian ahli kelab tersebut telah mendapat perhatian pemilik-pemilik trak pikap lain yang menganggap perkara seperti itu tidak sepatutnya terjadi kerana ia adalah satu pilihan, terpulanglah kepada ahli mahu membelinya ataupun tidak.

Tambah mereka lagi, ‘pihak atasan’ kelab WhatsApp group terbabit seolah-olah mahu mengaut keuntungan ‘atas angin’ terhadap ahli-ahli kelab itu.

Setelah melihat tangkap layar yang tular itu, orang ramai memberikan satu cadangan ‘neutral’ untuk menjernihkan keadaan dengan meminta jika ahli kelab trak pikap itu berasa berbaloi, dipersilakan beli kit keahlian tersebut. Jika tidak, tunggu sahaja admin kepada WhatsApp group itu buang ahlinya selepas tarikh yang dinyatakan.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Baca lebih lanjut beberapa isu semasa melibatkan pelbagai kelab kereta di Malaysia yang berlaku pada awal tahun ini.

‘Sini Jalan Mati’ – Geng Honda Tampil Jelaskan Gambar Berkumpul Di Lebuh Raya Terbengkalai

Selepas Geng Civic FC Dicari Polis, Kelab Kereta Lain Mula Padam Gambar ‘Gathering’ Di Temiang

Buat ‘Gathering’ Di Jalan Pintas Temiang, Netizen Tegur Geng Konvoi Honda Civic


Lihat Bagaimana Rakyat Syria Menikmati Majlis Berbuka Puasa Dalam Perang

Disaat kita menyambut Ramadan dengan penuh kemeriahan dan hidangan yang sedap-sedap, lain pula ceritanya di bumi Syria. Ada sebahagian daripada umat Islam di sana langsung tidak mempunyai apa-apa makanan untuk berbuka. Malah, anak-anak kecil terpaksa menahan lapar selain berhujankan peluru dan bom demi meneruskan hidup. Itulah Syria pada hari ini.

Ia menyedarkan dan membuatkan kita semua rasa bersyukur tinggal di Malaysia. Setidaknya kita masih lagi boleh pergi ke bazar Ramadan, berbuka di hotel mewah atau kedai hipster yang kadang-kala disertakan sekali dengan hashtag: #doneiftar.

Meskipun masih bergelut dengan peperangan, namun ia bukanlah penghalang untuk mereka tidak menikmati suasana berbuka puasa bersama keluarga dan rakan-rakan. Kali ini kami terbangkan anda untuk melihat sendiri bagaimana suasana rakyat Syria di Kota Douma berbuka puasa, iaitu kawasan pinggiran ibu kota Damaskus di mana ia merupakan kawasan yang masih dikuasai puak pemberontak.

Walaupun dikelilingi dengan bangunan roboh yang sudah hancur berkecai, mereka tetap menikmatinya dengan penuh rasa syukur dan gembira. Betul kata orang berpengalaman, nak rasa cabaran hidup yang sebenar kena berani keluar dari zon selesa.


Rakyat Vietnam Marah Lihat Menteri Mereka Makan Mewah Di Restoran Salt Bae

Seorang menteri Vietnam dikecam teruk oleh rakyatnya selepas video beliau disuap daging bersalut emas oleh chef terkemuka Nusret Gokce tular dengan pantas di negara tersebut.

Menteri Keselamatan Awam, To Lam, dilihat melawat restoran Nusr-et di London selepas delegasi negara tersebut berada di sana menghadiri Climate Change Forum (COP26) oleh pihak United Nations di Glasgow, Scotland.

Rata-rata rakyat Vietnam mengkritik pemilihan restoran tersebut oleh delegasi To Lam kerana hidangan di sana yang pastinya mahal dan lebih tinggi daripada sebulan gaji penduduk di Vietnam.

Video berkenaan dimuat naik sendiri oleh Salt Bae di TikTok tetapi telah dipadam selepas dikecam hebat oleh pengguna TikTok. Namun, semuanya telah terlambat apabila video berkenaan pantas dimuat turun oleh orang ramai dan dikongsi semula di TikTok.

So sad. There are hungry people in Vietnam, and this is what a government officer To Lam is eating. Must be nice to be him! https://t.co/CyFhrY2OHi

— Khanh Nguyen (@Dr_KhanhNguyen) November 6, 2021

Salt Bae dilihat membawa sendiri daging bersalut emas ke meja To Lam dan menyuap daging tersebut ke mulut To Lam. Tidak dinyatakan berapa bayaran penuh dibuat oleh mereka tetapi julat harga untuk daging bersalut emas di restoran Nusr-Et adalah sekitar £850(RM4,770) – £1,500(RM8,422).

Untuk perbandingan, pendapatan bulanan purata penduduk Vietnam adalah sekitar USD184 (~RM765) berdasarkan data yang dikeluarkan kerajaan Vietnam.

“Vietnam masih miskin tetapi menteri hidup dengan penuh kemewahan. Para pegawai juga seronok jadi ‘kayangan’,” antara komen daripada rakyat Vietnam selepas video berkenaan tersebar.

Ketika ramai yang tidak cukup makan di Vietnam kerana pandemik COVID-19, rakyat Vietnam sangat kecewa menteri mereka selamba makan di restoran mewah. Ketika rata-rata mengecam, ada juga yang berpendapat kemungkinan besar rombongan To Lam ke restoran tersebut adalah sekadar memenuhi ‘undangan’ daripada pihak tertentu.

Sebelum ini restoran Nust-Et di London turut berdepan kontroversi selepas seorang pelanggan berkongsikan resit bayaran beliau di restoran berkenaan. Baca lagi pada pautan di bawah.

Pelanggan ‘Terkejut’ Kena Bayar RM210,000 Selepas Makan Di Restoran Salt Bae

Wagyu Tomahawk Bersalut Emas Berharga RM6,888 Raih Perhatian Netizen

‘Pelanggan Yang Mahu Siakap Itu’- Pemilik Restoran Jawab Dakwaan Isu Harga Ikan Berharga RM1,196


Ralph Lauren Dituduh Plagiat Rekaan Ikonik Zang Toi, Pereka Fesyen Dari Malaysia

Peminat fesyen mula menuduh jenama fesyen terkemuka Ralph Lauren meniru rekaan ikonik pereka fesyen dari Malaysia, Datuk Zang Toi untuk persalinan Alicia Keys yang dipakainya ke majlis Met Gala baru-baru ini.

Mantel yang disarung Alicia Keys memaparkan rekaan bandar new York, idea yang telah dihasilkan Zang Toi untuk Minggu Fesyen New York pada tahun 2020. Idea di sebalik mantel tersebut telah ada sejak 2009 lagi, di mana ia diperlihatkan buat pertama kali di CDFA Fashion Awards.

A post shared by Alicia Keys (@aliciakeys)

“Saya ingatkan ia adalah kamu (rekaan busana Alicia Keys) rupanya ia adalah Ralph,” antara komen yang ditulis pengguna media sosial.

Zang Toi berkata ramai peminat hasil kerjanya memberitahunya berkenaan persaamaan rekaan busana Ralph Lauren dengan hasil ciptaannya dan beliau berkata ini ‘bukan pertama kali’ hasil kerjanya ditiru atau diambil oleh pereka lain. Namun Zang Toi tidak melenting dengan peniruan itu.

“Untuk satu jenama besar seperti Ralph Lauren untuk meniru rekaan seorang pereka dari sebuah pekan kecil di Malaysia adalah satu bentuk sanjungan. Ia adalah bukti jika kamu bagus, orang lain akan meniru anda,” kata Zang Toi kepada The Star.

Im with Zang Toi. Not because he’s a Malaysian but ZT design is way much better than Ralph Lauren. https://t.co/tFvbEm5u76

Beliau juga gembira rekaannya kini menerima perhatian daripada orang ramai. Beliau menambah peniruan adalah masalah yang sukar dibendung dalam dunia fesyen dan apa yang boleh beliau lakukan ketika ini adalah melihat perkara itu sebagai salah satu bentuk ‘pujian’ buat dirinya.

Ini beberapa artikel lain berkait rapat dengan isu plagiat. Baca lagi pada pautan di bawah.

Dakwa Konsep Tudung Diciplak Jenama Terkenal, Netizen Simpati Lihat Pemuda Ini Menangis

‘Perkataan Itu Dekat Di Hati’- Ini Penjelasan Sharifah Rose Selepas Didakwa Tiru Nama Jenama Tempatan

Jenama Kasut Indonesia, Ventela Tepis Dakwaan Rekaan Logonya Tiru Vans


RAM Yang Ada Pada Smartphone Ini Mungkin Lebih Banyak Daripada Komputer Anda

Lebih laju, besar, ringan dan kukuh seringkali mejadi penanda aras untuk teknologi telefon pintar. Pengguna pastinya mahukan cip pemprosesan yang mampu beraksi dengan lebih pantas, skrin yang besar serta rekaan yang nipis dan kukuh. Rekabentuk yang premium sudah menjadi suatu keutamaan buat smartphone flagship.

Jika 2012, para pengguna sering berdebat sama ada releven atau tidak Samsung Galaxy S3 menyertakan RAM 1 GB yang sudah dianggap besar ketika itu, nampaknya perbincangan 2017 bakal diteruskan apabila syarikat Oneplus bakal mengeluarkan OnePlus 5 seawal September ini dengan RAM 8 GB.

Berita yang pada mulanya dianggap sebagai ura-ura ini hadir beberapa jam selepas OnePlus secara rasminya mengumumkan mereka bakal mengeluarkan smartphone flagship terbaru mereka pada tahun ini.

Berikut antara screenshot mengenai spesifikasi RAM dan ruang storan OnePlus 5 yang baru sahaja tertiris.

Antara spesifikasi lain yang hampir pasti disertakan pada OnePlus 5 adalah Snapdragon 835 sepertimana Samsung Galaxy S8. Dari segi kamera, kemungkinan besar OnePlus 5 akan hadir dengan teknologi dual-camera sepertimana pengeluar smartphone yang lain bagi mengikuti trend yang semakin mendapat dihati pengguna ketika ini.

Adakah anda rasa releven untuk menggunakan RAM sebesar 8 GB untuk telefon pintar yang majoriti penggunaannya untuk aplikasi seperti Facebook, Twitter, Instagram dan Telegram?


RAM Yang Ada Pada Telefon Pintar Ini Mungkin Lebih Banyak Daripada Komputer Anda

Lebih laju, besar, ringan dan kukuh seringkali mejadi penanda aras untuk teknologi telefon pintar. Pengguna pasti mahukan cip pemprosesan yang mampu beraksi dengan lebih laju, skrin yang besar serta kerangka yang nipis dan kukuh. Rekabentuk yang premium sudah pasti menjadi suatu kelebihan.

Saya masih ingat sewaktu Samsung Galaxy S3 dilancarkan pada tahun 2012 dimana penggunaan RAM 1GB menjadi topik hangat perbincangan.

Para penggemar telefon pintar sering berdebat tentang adakah releven untuk menggunakan RAM sebesar 1GB untuk telefon pintar. Oh ya, tidak dilupakan juga para penggemar Android melabelkan Samsung Galaxy S3 ini sebagai ‘iphone killer’.

Pada tahun ini siapa sangka telefon pintar terbaru keluaran Vivo ini menyertakan RAM 6GB LPDDR4. Kami yakin hampir semua pengguna di Malaysia masih menggunakan RAM 4GB dan kebawah untuk komputer dan komputer riba.

Vivo nampaknya semakin maju untuk merancakkan lagi industri telefon pintar dengan mengumumkan Vivo Xplay 5 yang menjadi telefon pintar pertama yang bakal mempunyai RAM sebesar 6GB. Selain itu, Xplay 5 juga bakal disertakan cip pemprosesan terbaru dari Snapdragon iaitu Snapdragon 820.

Sejujurnya kami teruja untuk melihat lebih banyak lagi telefon pintar yang lain untuk mengikut jejak langkah Vivo Xplay 5 pada masa akan datang.

Adakah anda rasa releven untuk menggunakan RAM sebesar 6GB untuk telefon pintar yang banyak digunakan untuk aplikasi seperti Facebook, Twitter, Instagram dan Telegram?

Kongsikan pendapat anda dengan kami di ruangan komen di bawah.


Ramai Bekas Pelajar Buat Kesalahan Trafik, JPJ Bakal Batalkan Permit Institut Memandu Berkenaan

Jabatan Pengangkutan Jalan (JPJ) akan memperkenalkan kod khas di lesen memandu bagi mengesan institut latihan yang melahirkan ramai pemandu gagal mematuhi peraturan lalu lintas sehingga menyebabkan kemalangan.

Menurut Ketua Pengarah JPJ Zailani Hashim, jika ramai pemandu dari sesebuah institut itu terbabit dalam kemalangan jalan raya, berkemungkinan tindakan boleh dikenakan terhadap pengusaha atau pemiliknya dengan membatalkan atau menggantung permit institut memandu (IM).

Walau bagaimanapun, kaedah itu masih dalam peringkat cadangan dan dijangka disenaraikan di bawah sistem e-Testing yang bermula di seluruh negara April tahun ini. Malah, pihak JPJ juga akan buat satu jejak audit dalam konsep pendigital untuk mengenal pasti kelemahan di peringkat institusi memandu.

Berdasarkan statistik yang direkodkan Jabatan Siasatan dan Penguatkuasaan Trafik Polis Diraja Malaysia dan JPJ, sebanyak 80 peratus punca kemalangan jalan raya adalah sebabkan faktor kecuaian oleh manusia. Malah, lebih 60 peratus kemalangan melibatkan motosikal.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Sedar Selepas Sebulan Beli Di Decathlon, Kalimah Allah Pada ‘Ground Mat’ Bikin Netizen Terkejut

Maki Dan Campak Duit Kepada Pekerja McDonald’s, Tindakan Biadab Lelaki Ini Undang Kecaman Netizen


Ramai Kanak-Kanak Dilayan Kasar, Pihak Taska Didakwa Cuba ‘Settle Tepi’ Dengan Keluarga Mangsa

Pada hari semalam tular dua rakaman video di mana seorang wanita dipercayai petugas taska melakukan kekasaran terhadap dua orang bayi kecil.

Menurut ciapan @jnmalaysia, perakam video takut untuk membuat laporan polis. Jadi rakaman video dibuat sebagai bukti berlaku kekasaran terhadap kanak-kanak yang ada di sebuah taska di kawasan Mutiara Rini, Skudai, Johor.

Di dalam video pertama yang berdurasi kurang satu minit itu, kedengaran suara teriakan tangisan bayi sambil ‘ditindih’ oleh petugas taska terbabit.

Kejadian berlaku harini di sebuah taska. Pengadu takut nak buat report polis. Lokasi erea Mutiara Rini, Skudai Johor.

Tukang amik video tak berani nk report…tlg sebarkn semoga video ni smpi pd parents baby tu. Apa ni sebahagian drpd penderaan?

Via FB Sinar Hairan pic.twitter.com/WqZeGHWLOd

— Jabatan Netizen Malaysia (@jnmalaysia) May 15, 2023

Wanita itu menjerit berulang-ulang kali meminta bayi itu diam, sambil mengoncang badan dan menepuk-nepuk kepala bayi itu beberapa kali.

Dalam video kedua pula, kekasaran berlaku kepada satu lagi bayi lain di mana petugas taska terbabit bangun daripada baringan lalu menggoncangkan badan bayi itu dan meletakkan semula kanak-kanak itu secara kasar.

Menurut pengguna Facebook Zurianty Sudin, bayi tersebut merupakan anak kepada salah seorang sepupunya.

Berdasarkan perkembangan terkini, pihak polis sudah mula buka kertas siasatan. Jabatan Kebajikan Masyarakat (JKM) juga berada di balai polis dan pengasuh sudah dipanggil untuk memberikan kenyataan.

Dalam satu screenshot perbualan WhatsApp yang dikongsikan oleh ibu mangsa, pihak taska didakwa cuba minta ‘settle tepi’ terhadap semua keluarga mangsa-mangsa yang lain.

Dalam pada itu, orang ramai mendoakan agar kesemua kanak-kanak yang menjadi mangsa penderaan di taska terbabit tidak mengalami sebarang kecederaan yang teruk.

Netizen juga berharap YAM Che’ Puan Besar Khaleeda dapat membantu menegakkan keadilan seperti mana kes penderaan Bella pada tahun lalu.


Ramai Kongsi Gambar Miliki PlayStation 5, ‘Filter’ Ini Berjaya Buat Netizen Tertipu

Kehangatan PlayStation 5 sudah mula dirasai. Adakah anda perasan semalam di Instagram Stories di kenalan anda yang berkongsi memiliki PlayStation 5?

Akan tetapi, PlayStation 5 masih belum lagi berada di pasaran. Mesti anda berasa pelik dan ‘cemburu’ apabila melihat rakan anda memiliki PlayStation 5 tersebut. Betul atau tidak?

Nampak macam betul, bukan? Jangan tertipu! PlayStation 5 akan dikeluarkan pada 12 November 2020 dan akan sampai di Malaysia pada 19 November 2020. Apa yang anda lihat di Instagram Stories itu semua hanyalah filter semata-mata.

Filter tersebut diberi nama PS5 BOX dan diciptakan oleh @aroneverything . Menggunakan teknologi Augmented Reality (AR) filter tersebut membolehkan pengguna untuk meletakkan kotak PS5 itu di mana-mana bahagian di dalam skrin dan memberikan imej yang realistik.

The PS5 BOX AR filter took Instagram by storm.. Iam overwhelmed by the response, I hope it helped to put smile on few faces during these hard times. IF YOU HAVEN'T TRIED THE FILTER YET.. GO TO MY FILTER SECTION AND TRY PS5 BOX FILTER TO TREAT YOURSELF WITH A VIRTUAL PS5 😉😄

A post shared by  AR on everything (@aroneverything) on Nov 3, 2020 at 12:53pm PST

Oleh kerana imejnya yang cukup realistik, ramai pengguna Instagram tidak melepaskan peluang untuk mencuba sendiri filter tersebut sambil bergaya bersama kotak PS5 mereka.

Melihat gambar-gambar di atas, siapa saja yang tidak akan tertipu kan? Anda juga boleh cuba filter ini sendiri dan lihat reaksi rakan-rakan anda! Selamat mencuba.

Ketahui lebih lanjut tentang perkara menarik, jangkaan harga dan tarikh keluar Sony Play Station 5 dengan klik pautan di bawah.

PlayStation 5 Bakal Ditawarkan Dengan Harga Sekitar RM2,067 Bermula 12 November Ini

PlayStation 5 Edisi Terhad Bersalut Emas 24K Bakal Dilancarkan Tidak Lama Lagi

Kajian Mendapati Pengguna Xbox Lebih Cepat ‘Koyak’ Berbanding Pengguna PlayStation


Ramai Masih Berdegil, JPJ Pertimbang Hukuman Lebih Berat Terhadap ‘Mat Rempit’

Pada dua minggu lalu satu Malaysia digemparkan dengan kemalangan ngeri melibatkan kematian selepas beberapa penunggang motosikal berlumba haram merempuh kenderaan pengguna jalan raya lain.

Dalam satu laporan Astro Awani, Jabatan Pengangkutan Jalan (JPJ) sedang mempertimbangkan untuk mengenakan hukuman yang lebih berat terhadap pelumba motosikal haram atau ‘mat rempit’ susulan kedegilan golongan itu.

“Kita telah mendapat arahan daripada pihak Kementerian Pengangkutan untuk meneliti semula dan memperketatkan semula tindakan-tindakan ke atas penunggang yang melakukan kesalahan membahayakan keselamatan orang awam di jalan raya.

“Kalau cerita pasal ‘mat rempit’ memang sekarang ini isu yang sangat hangat, jadi JPJ sedang meneliti dan kita akan ambil tindakan dan kita akan maklumkan dalam masa terdekat,” katanya selepas hadir meninjau Ops Lejang Fasa 1.

Menurut Timbalan Ketua Pengarah (Perancangan dan Operasi) JPJ Aedy Fadly Ramli perkara tersebut akan diputuskan dalam masa terdekat. Hukuman baharu yang lebih berat itu untuk memastikan kumpulan ‘mat rempit’ ini tidak sewenang-wenangnya melakukan kesalahan undang-undang ketika di atas jalan raya.

“Kita juga meminta kepada orang ramai untuk maklumkan kepada kita melalui saluran aduan trafik. Kita tahu ada ‘kawasan-kawasan panas’ tertentu dan memang kita tengah pantau. JPJ dan PDRM sedang memerhatikan mereka dan kita akan ambil tindakan,” katanya lagi.

Buat masa ini kesalahan-kesalahan utama yang masih dikesan dalam kalangan penunggang motosikal termasuklah tiada lesen memandu dan juga cukai jalan tamat tempoh. Pihak JPJ langsung tidak berkompromi dengan kesalahan tersebut malah akan memastikan denda maksimum akan dikenakan terhadap pelakunya.

Dalam pada itu, amaran juga turut diberikan kepada semua penunggang motosikal berkuasa tinggi supaya tidak menggunakan laluan lebuh raya Karak sebagai litar lumba hari minggu. JPJ mahu laluan tersebut selamat digunakan oleh pengguna jalan raya lain daripada sebarang masalah yang mungkin ditimbulkan oleh kumpulan berkenaan.

Selain itu sejak 2018 hingga Jun 2022, sebanyak 3.7 juta motosikal telah diperiksa di mana 1.3 juta motosikal telah diambil tindakan.

Antara kesalahan tertinggi yang direkodkan adalah tiada Lesen Memandu (471,665 kesalahan), LKM tamat tempoh (313,174 kesalahan) dan tiada perlindungan insuran (299,772 kesalahan), lapor Astro Awani.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Di Indonesia, pihak polis tempatan menyuraikan pelumba haram dengan melepaskan tembakan. Baca lebih lanjut melalui pautan di bawah.

Masih Degil Lumba Haram, Polis Indonesia Nekad Lepaskan Tembakan Ke Arah ‘Mat Rempit’

Netizen Puas Hati Lihat Geng Mat Rempit Kena ‘Game’ Dengan Skuad 42

Cuak Nampak Kereta Peronda Polis, Mat Rempit Jatuh Motosikal Secara ‘Berjemaah’


Ramai Mengadu Sukar Dapatkan Buku Sejarah Tulisan Saya Dan Temui Ini Sewaktu Ke Kedai Buku

Oleh kerana banyak aduan daripada pembaca seluruh negara yang mengadu buku-buku saya kehabisan stok di kedai-kedai buku terutama di rangkaian MPH, maka saya dan 2 orang rakan telah ‘turun padang’ ke MPH Nu Sentral untuk menyaksikan sendiri apakah yang berlaku sebenarnya di luar sana.

Sebelum itu, apabila kita membicarakan tentang buku-buku bernuansa sejarah khasnya yang membicarakan seputar sejarah Melayu, ia bukanlah senantiasa atau biasa menjadi ‘budaya pop’ di tangan pembeli.

Buku-buku yang laku di pasaran kini adalah novel-novel cinta atau buku-buku pojok yang santai. Kecuali genre novel-novel sejarah Islam contohnya garapan Abdul Latip Talib yang sambutannya amat memberangsangkan.

Okay, mari kita tengok apa yang saya dan rakan-rakan ( Firdaus & Aina) saksikan di MPH Nu Sentral petang semalam.

Buku saya diletakkan di rak politik. Memang pada mulanya kami mencari-cari buku di rak penerbit indie, namun tiada. Akhirnya ia ditemui di rak ini. Cuba teka tinggal berapa?

Tinggal 1 sahaja! (Baiduri Segala Permaisuri) manakala Emas Para Dapunta & Maharaja langsung tiada.

Menariknya pada rak yang sama terdapat buku Hang Tuah Catatan Okinawa yakni kajian bukti-bukti dari Kerajaan Ryukyu tentang kewujudan Hang Tuah oleh 2 orang pensyarah UPM, Prof. Hashim Musa dan Dr. Rohaidah Kamaruddin. Terdapat 7 buah buku di situ. Saya telah memilikinya sebelum ini.

Kami juga menemui buku Prof. Ahmat Adam, Antara Sejarah & Mitos yang berkisar kritikan kepada kewujudan Hang Tuah dengan gaya orientalis seperti R.J Wikinson dan R.O Winstedt.

Jumlah buku ini di rak juga berjumlah 7 buah. Buku ini diletakkan di rak ‘Bacaan Umum’. Buku ini juga saya telah membelinya sebelum ini.

Tidak berpuashati, Firdaus cuba bertanyakan salah seorang staff di situ. Selepas menyemak, staff MPH memberitahu Baiduri Segala Permaisuri memang berbaki 1 sahaja dan Emas Para Dapunta & Maharaja sudah lama sold-out.

Saya dan Aina pula pergi ke komputer yang disediakan untuk menyemak baki buku. Apa keputusannya? Adakah benar apa yang saya lihat di rak atau apa yang dilaporkan oleh staff MPH?

Baiduri Segala Permaisuri hanya berbaki 1 dan Emas Para Dapunta & Maharaja sudah kehabisan stok. Benarlah apa yang saya lihat di rak dan laporan staff MPH tersebut.

Baiduri Segala Permaisuri yang laku keras di Kinokuniya dan kehabisan stok.

Baca: Pengajaran Dari Kisah Anakin Skywalker (Star Wars) Ini Buat Kami Berhenti Dan Berfikir Sejenak. Kemudian Kami Setuju

Apa yang dikatakan oleh profesor saya ketika memberikan ‘final project’ ini kepada saya:

“Kalau kamu ingin sejarah dibaca masyarakat, maka jadikan ilmu sejarah kamu turun ke tengah masyarakat.”

…adalah terbukti benar. Dalam persaingan industri buku di open market macam di kedai-kedai buku begini, buku-buku ‘final project’ saya sebagai kajian kes menjadikan bacaan bernuansa sejarah ‘turun ke tengah masyarakat’ adalah berjaya malah lebih dari itu.

Memang ada benda tricky kat situ. Ada sesetengah orang yang turun ke tengah masyarakat, buat seminar, talk sana-sini, namun ilmu sejarahnya tidak pernah turun kepada masyarakat itu. You see?

Rahsianya ialah orang ramai akan membaca sejarah yang memberi nilai kepada diri mereka, atau faedah kepada diri mereka, sama ada memacu motivasi untuk mereka terus ke hadapan atau memberi mereka nasihat untuk menghindar bahaya dan kesilapan.

Tanpa nilai dalam pengkisahan sejarah, masyarakat akan memandangnya sambil berlalu, tanpa ada apa-apa kepentingan bagi mereka.

Justeru, kita boleh lihat, bagaimana masyarakat tidak mahu terus dibangsatkan. Mereka sebagai manusia, fitrahnya lebih cenderung kepada motivasi dan galakan. Dalam konteks ini, melalui pembacaan sejarah.

Melalui pembacaan sejarah, masyarakat akan belajar bagaimana membentuk peribadi dan jatidiri yang kental sama ada melalui faktor motivasi dari kisah-kisah positif dan kegemilangan dari sejarah, atau pelajaran serta iktibar dari kesilapan, tragedi atau peperangan.

Justeru di sini, kita boleh lihat, bagaimana datangpun pengkisahan sejarah itu, kita dapat mengesktrak kelebihan atau keuntungan darinya.

Baca lagi: Penemuan Kapal Berusia 2000 Tahun Di Kedah Bukti Kerancakan Industri Besi Melayu Purba


Ahli Kimia Ini Tampil Memberi Respon Isu ‘Fake Food’ Yang Tular Di Facebook

Baru-baru ini tular di laman Facebook di mana seorang lelaki bertindak dengan membuang makanan ringan yang dianggap fake food ke dalam tong sampah membuatkan netizen tidak berpuas hati dengan perbuatannya itu.

Orang ramai menganggap perbuatan lelaki tersebut adalah tidak baik dan menyinggung perasaan tuan rumah.

Tindakan beliau telah menarik perhatian orang ramai termasuklah salah seorang ahli kimia, Fatimah Salim, yang turut memberi respon berkenaan makanan ringan yang didakwa tidak berkhasiat itu. Beliau turut menegaskan bahawa tiada satu pun benda di dunia ini bebas dari bahan kimia. Berikut merupakan status yang dimuat naik di laman Facebook miliknya.

Saya pelik dengan sesetengah ibu bapa yang sangat obsess dengan so called ‘real food’ yang kononnya bebas daripada bahan kimia. Ingat, tiada satu pun benda dalam dunia ini yang bebas bahan kimia. Bezanya hanya bahan kimia bahaya atau tidak dan yang mana melibatkan makanan, yang bahaya itu juga subjektif kepada individu. Contoh garam (bahan kimia natrium klorida- NaCl) mungkin bahaya untuk anda sebab anda ada penyakit darah tinggi, tapi tidak untuk saya.

Ya betul, anda mempunyai hak sepenuhnya terhadap anak. Kalau anak yang sakit, anda yang kena jaga. Namun, tidak perlu muat naik status di Facebook. Pergi jumpa dengan mereka yang memberikan itu dan jika sikap anda menjadi buah mulut, maka anda kena belajar berpijak di bumi yang nyata.

Kita dan anak-anak hidup dan bergaul dengan pelbagai lapisan masyarakat. Tanpa kita sedar, sikap seperti inilah punca kepada kurangnya simpati dan empati yang diterap dalam diri anak-anak.

Saya bukan nak menyokong makanan segera ini. Kunci di sini ialah kesederhanaan. Makanlah apa pun, yang penting kita tahu dan faham tahap kesihatan badan kita. Sebenarnya badan kita memerlukan makanan yang pelbagai untuk berfungsi dengan kadar optimum. Cuma, makanan yang baik itu (real food) ambil lebih kerap berbanding yang diproses.

Kajian juga telah menunjukkan jika kita tidak pelbagaikan makanan, kita mungkin berpotensi berhadapan dengan penyakit-penyakit berkaitan sensitiviti makanan. Tidak berguna juga jika kita mengehadkan makanan ‘sihat’, namun jiwa meronta.

Ingat menikmati makanan dengan rela hati menghasilkan bahan-bahan kimia gembira seperti serotonin, dopamine dan endorphin dalam otak. Bahan-bahan kimia ini mampu membantu dalam menguatkan sistem pertahanan badan kita terhadap penyakit.

Saya membesar dengan sardin jenama King Cup dan mee segera perencah asam laksa yang dijadikan lauk untuk nasi. Bukan kami yang pinta, namun takdir sedemikian rupa dan Alhamdulillah pengalaman ini bersama dengan ilmu yang berkembang, membuatkan saya lebih memahami badan sendiri dan lebih bersimpati serta berempati terhadap orang lain.

Ramai yang tidak bernasib baik di luar sana. Mana-mana sikap tidak baik itu, mohon disimpan. Buat sembunyi-sembunyi, biar anak-anak pun tidak lihat.


Ramai Menyangka Aku Berbual Dengan Orang Gila Namun Hakikatnya Adalah Sebaliknya

Seluar lusuh, berjambang, butang baju dada terbuka dan berselipar sudah cukup menggambarkan dia seperti seorang jalanan yang kurang akal. Jumpa pula di stesen KTM Kuala Lumpur. Sah dia gelandangan! Meleset.

Sedang aku masuk gate KTM dia berenti berjalan dan tegur aku dengan bahasa Inggeris fasih sekali. Cuak aku ingat seorang gila yang menegur.

Selepas pandang betul-betul wajah beliau, masyaAllah Dr. Saiful Ad-Daulah. Pensyarah i’jazul quraan fakulti quraan dan sunnah. Beliau yang ingin ke  Pelabuhan Klang mengambil bagasi-bagasi untuk dibawa pulang ke Khartoum.

Aku mencium tangan beliau depan orang ramai hingga semua kaget. Ya, semua menganggap beliau seorang India gila. Padahal di dalam dada beliau penuh ilmu usul quraan dan hadis. Tanya sahaja makna pada perkataan-perkataan hadis, beliau akan menerangkan dengan cukup terperinci.

Baca: Rahsia ‘Magik’ Dalam Usaha. Kisah Benar Daripada Seorang Pensyarah

Pensyarah yang tidak punya kenderaan kecuali kedua kakinya. Aku bertanya, kenapa beliau berpakaian begini apabila keluar? Beliau berkata, aku hanya berpakaian kemas di hadapan pelajar dan universiti.

Di luar universiti, aku manusia biasa. Semua mata tertumpu pada kami hingga bikin beliau malu. Masakan tidak, orang menyangka seorang India gelandangan sedang fasih berbahasa Arab.

Beliau sempat menghuraikan kepadaku beberapa hadis dan athar sahabat dengan penuh ilmu sambil aku membiarkan tren aku berlalu begitu sahaja kerana aku takut tidak punya emas seperti itu lagi bersama beliau.

Beliau langsung tidak memandang ke arah perempuan malah jalannya sentiasa menunduk. Jika pelajar yang rajin ke surau Anggerik, beliau adalah jemaah tetap harian di situ.

Beliau kata, “aku tak pernah menaiki kenderaan ke surau malah aku ingin sentiasa berjemaah di sana tetapi apakan daya zohor dan asar memaksa aku berjemaah di surau fakulti”. MasyaAllah, tak tinggal solat jemaah.

Beliau memberitahu bahawa kontrak beliau dengan USIM sudah tamat dan akan pulang ke Khartoum selepas mengambil bagasi di Pelabuhan klang. Hilang seorang alim mutiara ilmu di USIM.

Baca lagi: 10 Langkah Untuk Mahasiswa Bina Hubungan Baik Dengan Pensyarah


Ramai Merungut Mahal, Tiket Konsert Blackpink Di Malaysia Berjaya ‘Sold Out’ Dalam Masa 30 Minit

Baru-baru ini ramai peminat kecewa dengan harga tiket konsert kumpulan wanita terkenal dari Korea Selatan, Blackpink yang dikatakan tiket paling mahal dijual di Malaysia setakat ini yang mencecah hampir RM2,000. Konsert Blackpink tersebut akan berlangsung pada 4 Mac 2023 di Stadium Nasional Bukit Jalil.

Bagi pembelian tiket konsert Blackpink, ia dibahagikan kepada tiga tarikh berbeza iaitu pada tarikh 15 November untuk pembelian kepada ahli kelab Blackpink sahaja yang dikenali sebagai ‘Blink’.

Pada 16 November pula pembelian tiket untuk ahli Live Nation (penganjur) sahaja dan pada 17 November, tiket akan dijual kepada umum tanpa mendaftar ahli kelab atau ahli Live Nation.

Sejak dibuka pada sesi pertama iaitu 15 November, tiket VIP telah habis dijual dengan harga RM1,888 dan ramai yang berkongsi pembelian mereka di media sosial selepas berjaya membeli tiket tersebut meskipun ketika pembelian itu laman web Live Nation mengalami masalah teknikal.

Difahamkan semasa jualan umum dibuka pada jam 10 pagi tadi, tiket konsert itu laris dijual dalam masa 30 minit sahaja. Disebabkan terlampau ramai membeli dalam satu masa, banyak peminat yang sedih kerana tidak sempat untuk membeli tiket tersebut.

Walaupun ramai yang berpendapat tiket Blackpink terlalu mahal, tetapi ramai yang membelinya dengan cepat. Bagaimanapun, kebanyakkan peminat berpendapat agar penganjur mempertimbangkan untuk membuka lebih banyak tiket konsert memandangkan tempat yang besar dan boleh memuatkan seramai 87,000 penonton.

Kumpulan wanita K-pop yang terdiri daripada empat orang iaitu Jisoo, Jennie, Rose dan Lisa yang akan diadakan pada 4 Mac 2023 di Stadium Nasional Bukit Jalil.


Ramai Orang Mahu Boikot Filem Syamsul, Yusof Haslam Sedih Anaknya ‘Dihukum’ Netizen

Semasa tayangan perdana Astro Original Liar baru-baru ini, pengarah terkenal, Datuk Yusof Haslam meluahkan rasa sedih apa orang ramai mahu boikot filem yang diarahkan oleh anaknya, Syamsul Yusof rentetan kemelut rumah tangganya dengan pelakon Puteri Sarah Liyana.

“Terus terang saya sebagai bapa sedih apabila ada orang nak boikot filem Syamsul kerana beberapa isu, bagi saya itu masalah peribadi dia. Masalah peribadi itu peribadi, kerja itu kerja.

“Saya kalau boleh tidak mahu orang ramai boikot cerita Syamsul kerana beberapa isu, bagi saya itu masalah peribadi. Kalau ada karya yang baik, kita sokong tanpa mengira siapa dia,” kata Yusof Haslam kepada portal mStar.

Luahan itu dibuat ketika beliau memberi penjelasan tindakannya memberi tawaran kepada Aaron Aziz untuk memegang watak dalam filem terbaharunya, selepas aktor terkenal dari Singapura itu digugurkan daripada barisan pelakon filem ‘Original Gangster’.

Menurutnya, selepas beliau mendapat tahu Aaron telah digugurkan, beliau segera menawarkan pelakon itu watak penjahat dalam filem ‘Sheriff’ kerana Aaron sudah mempunyai masa lapang dan watak penjahat itu sangat sesuai dengan Aaron — bagi Yusof Haslam ia satu kebetulan.

Terdahulu, Mahkamah Rendah Syariah Wilayah Persekutuan memerintahkan Puteri Sarah dan Syamsul untuk melantik wakil Jawatankuasa Pendamai (JKP) dalam kes permohonan perceraian mereka.

Untuk makluman, Sarah dan Syamsul telah mendirikan rumah tangga pada 8 Mac 2014 dan mereka dikurniakan dua orang cahaya mata, Syaikul Islam dan Summayah.


Ramai Orang Tahu Nasihat Warren Buffett Yang Ini. Tapi Tak Ramai Yang Faham Dan Praktikkan

Nota Editor: Artikel ini asalnya dikongsikan di fb wall Pakdi Suzardi M, seorang Islamic Financial Planner (IFP) dan juga seorang trainer yang fokus dalam siri latihan pengurusan kewangan. Kami menerbitkan semula di The Vocket dengan keizinan beliau. Semoga anda mendapat manfaat dari tulisan beliau di bawah.

Kami yakin ramai yang tahu tentang quote Warren Buffet diatas. Dan kami pasti ramai juga yang kongsikan sesama rakan-rakan. Melihat kepada senario terkini, dimana saham-saham merudum jatuh, terutamanya saham-saham sektor minyak dan gas, rata-rata pelabur menjadi “takut” dengan saham.

Nampak jelas “mindset” yang berbeza diantara kita orang biasa dan billionaire. Kami kongsikan dibawah, penjelasan santai oleh Pakdi untuk menerangkan quote Warren Buffet ini dalam realiti kehidupan.

Peringatan : Artikel ini bukanlah saranan untuk anda membeli mana-mana saham. Melabur apa pun memerlukan ilmu. Selain daripada ilmu, mindset yang betul juga sangat penting. Artikel ini lebih menjurus kepada mindset. Harap maklum.

Saya ada rahsia yang mahu dibongkarkan. Iaitu saya tidak pernah ke jualan buku Big Bad Wolf. Namun dari cerita-cerita orang :
1. Harga buku sangat murah
2. Orang datang memborong berbeg-beg.
Sekiranya harga buku tidak murah ‘gila’ sudah pasti yang hadir tidak berapa ramai.

Sudah beberapa bulan Bursa Saham ‘lemah’. Saham syarikat oil & gas terutamanya, termasuk anak syarikat Petronas, ada yang harganya susut hampir 50%. Maka, berbondong-bondong orang keluar lari dari pasaran saham. Tak untung katanya.
Sedangkan harga makin murah. Macam jualan buku Big Bad Wolf. Setakat hari ini, saya tak pernah lagi dengar orang komen, “Saya takut nak pergi jualan buku Big Bad Wolf sebab harga yang ditawarkan murah sangat!”

Pelik tapi benar. Tapi itulah yang berlaku. Saintis Isaac Newton pun ‘give up’ dalam hal sebegini. Tak boleh nak kira sebab musababnya secara saintifik.


Ramai Singgah Hanya Untuk Konten, Polis Terpaksa Bantu Kosongkan Stesen Minyak Di Genting Highlands

Bergambar di kawasan stesen minyak bukan lagi satu perkara yang asing di luar negara, kini ‘hobi’ tersebut sudah menjadi satu trend pula di Malaysia. Lebih-lebih di kawasan stesen minyak yang terletak di tanah tinggi Genting Highlands.

Sejak stesen minyak tersebut tular di media sosial, lebih-lebih lagi pada platform TikTok, boleh dikatakan hampir setiap hari kawasan itu dipenuhi dengan orang ramai yang mahu bergambar atau merakam video untuk dijadikan konten.

Baru-baru ini, salah seorang pengunjung yang bercuti di Genting Highlands sempat merakam satu unit peronda polis menyerbu stesen minyak terbabit untuk meminta orang ramai bersurai daripada memenuhi kawasan itu.

Pada awal video yang dikongsikan, kelihatan keadaan trafik sangat sesak di hadapan stesen minyak yang viral itu. Manakala di dalamnya pula, pihak polis sudah ‘mengosongkan’ kawasan tersebut daripada terus dipenuhi orang ramai.

Menurut beberapa komen yang dikongsikan netizen, pemilik stesen minyak itu dikatakan telah menghubungi pihak polis bagi menyuraikan orang ramai kerana telah mengganggu para pelanggannya yang betul-betul mahu mengisi minyak di stesen tersebut.

Netizen juga meluahkan rasa kurang senang terhadap segelintir pihak yang tidak bertanggungjawab yang sanggup bergambar atau merakam video dalam tempoh yang lama sehingga menyusahkan pengguna lain di stesen minyak tersebut.

Diharapkan agar setiap pihak yang mempunyai niat untuk bergambar atau merakam video di stesen minyak Genting Highlands semata-mata untuk konten media sosial boleh melupakan hasrat tersebut dan sentiasalah mengamalkan sikap bertimbang rasa kepada orang lain.

Ini bukan kali pertama ‘kawasan viral’ diserbu anggota penguatkuasa. Lihat lagi beberapa tempat sehingga ada yang terpaksa ditutup bagi mengelak perkara tidak diingini berlaku.

Bahayakan Pengguna Lain, PBT Halau Orang Ramai Berhenti Bergambar Di Lebuh Raya Bukit Kukus

Belum Seminggu Dirasmikan, Pengunjung Jadikan Arca Penyu Di Melaka Sebagai Meja Piknik

Buat ‘Gathering’ Di Jalan Pintas Temiang, Netizen Tegur Geng Konvoi Honda Civic


Ramai Tak Fasih Berbahasa Inggeris Di Scotland Dan Ini Yang Aku Lihat Sering Terjadi

Walau English bahasa utama, tapi ramai budak di sekolah anak aku bercakap bahasa negara masing-masing. Romania, Solvakia, Urdu dan sebagainya. Macam-macam. Meriah.

Ramai yang tidak fasih berbahasa Inggeris. Bukan budak sahaja tidak fasih, tapi emak bapak dia pun sama. Terkebil-kebil mata mak dia cuba memahamkan apa yang cikgu terangkan. Cikgu pula nampak berbuih untuk terangkan satu-satu perkara.

Pun begitu, aku tengok sekolah ini tetap steady. Harmoni, semua bebas untuk menyatakan apa yang dirasakan salah betul. Dan aku sangat hargai suasana pembelajaran yang mendorong orang lain belajar.

1. Tiada pun orang main-mainkan emak si pulan sebab tidak pandai English. Walau cuma pandai angguk dan geleng sahaja. English ke laut. Kalau aku mahu bandingkan, bahasa English orang Malaysia itu jauh lebih baik dari mereka.

2. Orang yang tidak pandai dibantu. Yang ini aku suka. Sebab dia sediakan translator untuk orang yang tidak faham bahasa. Translator dalam pelbagai bahasa. Di perpustakaan awam pun ada kelas bahasa percuma. Digalakkan orang untuk pelajari bahasa. Budaya belajar.

Masa aku sekolah dulu, kawan gagap cakap English terus kena potong.

Baca: 17 Perkataan Bahasa Inggeris Yang Berasal Dari Melayu

3. Tidak peduli dengan apa orang kata. Tidak payah cerita grammar vocabulary atau tenses lah. Hantam saja. Kalau angkat bahu buat muka ketat sikit pun orang lain pun boleh faham. Itu namanya body language. Anak saudara aku pernah ke jualan car boot. Dia tanya ‘Berapa?’ dalam bahasa Malaysia. Penjual mat salleh tu jawab £2. Boleh pula dia faham.

Ohoi. Simple aje sebenarnya English ini. Kita sahaja yang complicatekan.

4. Orang tidak melabel orang bodoh hanya sebab kau tidak pandai English. Biar apa bahasa kau, orang tengok pada isinya. Orang nilai pada pointnya. Bahasa itu cuma alat komunikasi.

Ramai mat salleh kahwin dengan orang tidak pandai English. ‘Ayat’ kena power, bukan English.

5. Kalau gelakkan orang, anak esok akan mula gelakkan kawan-kawan dia. Kelakar kot pada dia, sebab tengok emak bapak seronok ketawa berdekah. Esok sudah besar, pasti jadi tukang sorak nombor, jadi hakim, pandai komen, hebat kritik. Pengaruh realiti TV agaknya.

Tapi kena ingat kawan. Tiada orang suka dilabel tidak pandai. Orang yang bijak adalah orang yang menggalak berubah, bukan bawa rebah.

Catatan kembara
Irwan Dahnil
Belum pernah ‘mengayat’ dalam English
Glasgow, Scotland

Baca lagi: Saya Bangga Berbahasa Inggeris Dengan Slanga Melayu Kerana Satu Perkara Ini


Ramai Tak Sedar Kesan Buruk Akibat Penggunaan Beg Plastik Termasuk Aku

Bahaya guna beg plastik! Sebelum ini pun pernah dengar, tapi macam biasa tak berapa nak peduli sebab belum nampak kesan buruk akibat pengunaan beg plastik. Menurut kajian yang dibuat oleh Jabatan Pengurusan Sisa Pepejal Negara, rakyat Malaysia menghasilkan lebih dari 19,000 tan sisa pepejal setiap tahun dan 24% daripadanya adalah plastik.

Jadi apa yang bahayanya? Sampah saja kot.

Sebagai seorang typical Malaysian, saya pun dulu fikir begitu. Tapi sekarang sudah insaf, serius. Hahahaha. Saya yakin ramai lagi rakyat Malaysia masih memandang remeh soal penggunaan beg plastik. Sudah menjadi kebiasaan majoriti masyarakat kita tetap mahukan beg plastik walaupun hanya membeli satu barang sahaja. Betul bukan?

Tahukan anda, plastik mengambil masa selama 100-500 tahun untuk lupus secara semulajadi. Secara langsung, plastik sebenarnya merupakan ancaman kepada alam sekitar.

Oleh itu, pihak yang sedar mula berusaha mencari solusi dengan melancarkan kempen seperti Hari Tanpa Beg Plastik (HTBP), tapi sayangnya masih lagi kurang mendapat sambutan.

Kebetulan semalam saya membeli barang keperluan rumah di sebuah pasaraya di Kuantan. Saya tertarik dengan usaha SASET (Sultan Ahmad Shah Environment Trust) dalam misi menyedarkan masyarakat tentang bahayanya penggunaan beg plastik melalui kempen ‘no plastic’ sekitar kuantan baharu-baharu ini.

Menurut apa yang dimaklumkan kepada saya, objektif dan tujan kempen ini dijalankan untuk melihat sejauh mana tahap kesedaran orang ramai mengenai kesan daripada penggunaan beg plastik.

Apa yang mereka lakukan adalah mengambil semula beg plastik dan mengganti kepada eco bag. Keseluruhan daripada 80 responden, hanya 10% sahaja yang tidak menggunakan beg plastik manakala 84% lagi bersedia mengembalikan semula beg plastik yang digunakan dan cuma 6% sahaja daripada pengguna yang tidak mahu mengembalikan semula beg plastik mereka.

Masih samar-samar lagi terhadap kesan buruk akibat penggunaan beg plastik? Jom baca fakta ringkas di bawah:

1. 24% daripada 19,000 tan sisa pepejal di Malaysia adalah plastik

2.  Beg plasik diperbuat daripada polietilena iaitu produk hasil daripada petroleum.

3. Lebih kurang 60 – 100 juta tong petroleum digunakan setiap tahun untuk menghasilkan beg plastik di seluruh dunia.

4. Sebanyak 500 juta ke 5 trilion beg plastik dihasilkan dan digunakan setiap tahun di seluruh dunia.

5. Dan hanya 1% daripada itu sahaja yang dikitar semula.

6. Beg plastik mengambil masa selama 100 atau 500 tahun untuk dilupus secara semulajadi. Bahan toksik yang larut dan meresap ke dalam tanah boleh menjejaskan rantai makanan kita.

7. Setiap tahun, lebih daripada 100,000 penyu dan haiwan laut mati akibat beg plastik.

8. Setiap tahun, lebih daripada 500 bilion beg plastik digunakan di seluruh dunia. Lebih daripada 1 juta digunakan setiap minit.

9. Plastik yang dibuang setiap tahun cukup untuk mengelilingi dunia sebanyak 4 kali.

10. Beg plastik juga digunakan oleh penghisap gam yang mana perbuatan ini menyumbang kepada kecacatan otak dan dilihat tidak bermoral.

Dalam penyokong usaha ini, kami di Vocket mencadangkan kepada anda supaya bawa sendiri beg jika mahu pergi shopping. Antara beg yang boleh anda guna adalah jenis Grocery shopping bag.

Di bawah ini adalah contoh grocery shopping bag yang praktikal dan mudah dibawa.

Tak mahal pun, sekitar RM30 sahaja. Boleh dapatkan di sini. Kalau jenis yang suka bawa troli boleh dapatkan shopping bag seperti dalam video di bawah. Mudah digunakan dan selamat.

Kata guru saya, “ramai orang sembang sayang Malaysia, tapi buang sampah merata-rata”.

Baca juga: Masih Ramai Lagi Rakyat Malaysia Miliki Pemikiran Kelas Ketiga


Ramai Tak Tahu Manfaat SOCSO, 5 Penerangan Ringkas Tentang Hak Pencarum

Ramai mencarum SOCSO tapi tak tahu mencarum apa. Walaupun ramai perasan dalam slip gaji mereka ada potongan SOCSO, namun tak ramai yang tahu kenapa dan apa manfaat yang mereka boleh perolehi melalui caruman ini. Rugi kepada pencarum dan ahli tanggungan jika tak manfaatkan faedah yang ada.

Untuk tahu status sama ada ada pencarum socso ataupun tidak boleh semak di link esemak.perkeso.gov.my.

PERKESO ialah PERtubuhan KEselamatan SOsial (atau SOCSO : SOcial Security Organisation) ditubuhkan menurut kehendak Akta Keselamatan Sosial Pekerja 1969 bagi menyediakan bantuan tertentu contohnya perubatan dan kewanngan melalui skim tertentu kepada pencarum.

Manfaat ini turut boleh dinikmati oleh ahli tanggungan sekiranya berlaku kematian kepada pencarum dengan syarat tertentu.

a. Skim Bencana Pekerjaan
b. Skim Keilatan
c. Skim Bencana Kerja Pekerjaan Sendiri.

Skim ini memberi perlindungan 24 jam kepada pekerja yang mengidap keilatan atau kematian akibat dari sebarang sebab yang tidak mempunyai kaitan dengan pekerjaan mereka.

KEILATAN adalah suatu keuzuran yang berkekalan atau tidak mungkin akan sembuh yang mana mengakibatkan seseorang pekerja itu tidak mampu mencari nafkah sekurang-kurangnya satu pertiga (1/3) daripada keupayaan seseorang pekerja yang normal.

Perlindungan kepada pekerja yang mengidap keilatan akibat sebarang sebab yang tidak berkaitan dengan pekerjaan. Antara penyakit-penyakit kronik penyebab keilatan yang boleh dipertimbangkan adalah seperti sakit jantung, buah pinggang, barah, sakit jiwa, asma dan sebagainya.

a. Jenis Pertama (Skim Bencana Pekerjaan dan Skim Keilatan)

Semua pekerja yang belum mencapai umur 60 tahun perlu dicarumkan di bawah jenis pertama kecuali bagi pekerja yang telah mencapai umur 55 tahun dan tiada caruman telah kena dibayar sebelum mencapai 55 tahun. (Pindaan Akta Berkuatkuasa 1 Januari 2013).

Kadar caruman di bawah jenis ini adalah terdiri daripada 1.75% syer majikan dan 0.5% syer pekerja daripada gaji bulanan pekerja

b. Jenis Kedua (Skim Bencana Pekerjaan Sahaja)

Orang berinsurans yang menerima Pencen Ilat yang masih bekerja dan mendapat kurang daripada 1/3 gaji bulanan purata sebelum mengidap keilatan. Caruman jenis ini dibayar oleh majikan sahaja untuk perlindungan di bawah Skim Bencana Pekerjaan.

Kadar caruman di bawah jenis ini adalah daripada syer majikan sahaja iaitu sebanyak 1.25% daripada gaji bulanan pekerja.

Baca: Bagaimana Saya Dapatkan Bantuan Kewangan Apabila Suami Tiba-Tiba Sakit Kronik

Caruman PERKESO adalah wajib bagi semua pekerja Malaysia yang berpendapatan kurang daripada RM4,000 setiap bulan kecuali dinyatakan dalam Jadual 1 Akta Keselamatan Sosial Pekerja.

Berikut saya kongsikan panduan berkaitan SOCSO untuk rujukan anda:
i. Pengenalan – background merah
ii. Skim Bencana Pekerjaan – background biru muda
iii. Skim Keilatan – background kuning cair
iv. Skim Bencana Kerja Pekerjaan Sendiri – background putih

Mohd Fadhli Mohd Fauzi
30 Ogos 2017
Doktor Kesihatan Pekerjaan (NIOSH)
Certified Medical Impairment Assessor (NIOSH)

Baca lagi: Percuma Atau Tidak Pembedahan Di Hospital Kerajaan, Ini Penjelasan Doktor Pakar


Ramai Terkesan Dengan Pesanan ‘When I Die’ Tengku Puan Pahang

Hari ini Tengku Puan Pahang Tunku Azizah Maimunah Iskandariah Sultan Iskandar telah menulis satu pesanan dalam Instagram miliknya yang pasti akan membuatkan anda berasa terkesan apabila membaca bait-bait ayat tersebut.

Apabila aku mati
Aku akan offline di Facebook.
Aku akan offline di 2go.
Aku akan offline di BBM.
Aku akan offline di WhatsApp.
Aku akan offline di Viber.
Aku akan offline di Tango.
Aku akan offline di Twitter.
Aku akan offline di Eskimi.
Aku akan offline di Instagram.
Aku akan offline di WeChat.

Nombor telefon ku akan dimatikan, ku tidak lagi akan mengulas posts atau menerima mesej, atau informasi dari keluarga dan rakan.

Keluarga dan rakan-rakanku dan juga musuh-musuhku akan menangis tetapi ku sudah tiada lagi.

Tetapi adakah anda tahu apa yang akan kekal apabila ku sudah pergi nanti?

Al-Quran yang ku baca akan online.
Solat ku 5 kali sehari akan online.
Zakat ku akan online.
Perbuatan-perbuatan baik ku akan online.
Puasa ku akan online.
Semua apa yang ku lakukan kerana Allah akan online bersama ku di dalam kubur.

Akhirnya kita semua akan mati. Kerana setiap jiwa yang bernyawa akan merasai kematian.

Kenapa tidak bersiap sedia untuk masa itu di mana hanya akan ada anda sahaja?
Kenapa tidak berhenti takut pada orang?
Kenapa tidak berhenti takut dengan apa yang orang akan katakan?
Kenapa tidak anda mengambil keputusan yang akan memberi manfaat kepada anda semasa hari akhirat kelak?
Kenapa tidak anda mengambil keputusan yang akan membantu anda di kubur?
Kenapa tidak mencari keredhaan Allah dan memperolehi kebahagiaan, keseronokan dan kenikmatan yang kekal abadi?

Setiap jiwa pasti akan merasai mati.
Semoga Allah membuat ia mudah buat kita.

Sila berkongsi untuk mengingatkan saudara-saudara anda sepertimana saya mengingatkan anda sekarang.

Selepas itu Tunku Azizah yang kini sedang mengerjakan umrah di Tanah Suci Mekah menulis satu kapsyen video di post yang seterusnya:

“begini lah nanti kita di padang mashar…. tdk kira bangsa, keturunan atau kedudukan…. semuanya sama…. alhamdulillah”

A video posted by @azizah_tengkupuanpahang on Dec 7, 2015 at 4:29am PST

Baca: “My Brother, My Hero” – Tunku Laksamana Johor, Tunku Abdul Jalil Mangkat
Baca: Respon Orang Bukan Islam Apabila Melihat Muslim Solat
Baca: Dari Hanya Satu ‘Paperwork’ Ungku Aziz Cipta Tabung Haji

LIKE dan FOLLOW Vocket di Facebook serta Instagram


Ramai Yang Cemburu Dengan Rakaman Post Wedding Ini. Kami Turut Terasa Bahangnya!

Sweetnya pasangan ini hingga ramai yang komen jeles selepas menonton video rakaman post perkahwinan mereka sambil berbulan madu ala-ala winter sonata dalam salji di Korea.

Tahniah kepada Andaq & Aimi. Semoga bahagia sampai ke Jannah.


Ahli Kumpulan 2AM Masih Didenda Walaupun Disahkan Tidak Mabuk Ketika Kemalangan Maut

Penyanyi kumpulan terkenal Korea Selatan, 2AM iaitu Lim Seul-Ong telah didenda selepas terlibat dengan kemalangan maut yang telah mengorbankan seorang pejalan kaki pada tahun lepas.

Menurut laporan yang diterbitkan oleh Soompi, pada 18 Januari yang lalu bintang terkenal tersebut telah dikenakan denda sebanyak 7 juta won (kira-kira sekitar RM25,719) seperti yang diperintahkan oleh Mahkamah Daerah Barat Seoul pada 13 Januari yang lepas.

Walaupun penyanyi tersebut telah disahkan tidak memandu di bawah pengaruh alkohol namun beliau masih dikenakan jumlah denda yang sama disebabkan kecuaian beliau.

Keputusan itu difahamkan dibuat selepas pihak mahkamah meneliti secara terperinci segala dokumen serta bukti yang dikemukan.

Kemalangan tersebut difahamkan telah berlaku pada bulan Ogos tahun lalu di mana pada ketika itu beliau sedang memandu kenderaannya jenis SUV pada waktu malam dalam keadaan hujan lebat.

Lelaki tersebut dilaporkan sedang melintas jalan sewaktu kemalangan tersebut terjadi. Beliau telah dibawa ke hospital namun disahkan telah meninggal dunia sejurus selepas kemalangan tersebut berlaku.

Baca perkongsian kami yang terdahulu mengenai Bae Sung Woo dibuang dari berlakon drama Delayed Justice kerana memandu dalam keadaan mabuk melalui pautan di bawah.

Disahkan Memandu Ketika Mabuk, Drama Delayed Justice Pilih Untuk Buang Pelakon Bae Sung Woo

Inginkan Hiburan Sepanjang PKP? Ini 5 K-Drama Yang Boleh Buat Anda Ketawa Terbahak-Bahak

Selepas Keluar iKON, B.I Sah Membuat ‘Comeback’ Khas Buat Para Peminat


Ramai Yang Jadi Mangsa Sebab Rokok Dan Vape, NGO Gesa Tindakan Keras Diambil

Dalam diam ramai yang dah menjadi mangsa akibat penggunaan rokok, vape dan pods yang semakin popular dalam kalangan anak-anak remaja.

Kalau anda nak tahu, kerajaan telah membelanjakan RM2.92 bilion pada tahun 2004 bagi merawat tiga penyakit utama yang berkaitan dengan kanser paru-paru.

Kos ini terus meningkat kepada RM6.21 bilion pada tahun 2020 dan ianya dijangka akan terus meningkat kepada RM8.77 bilion pada tahun 2030.

Jumlah ini jauh berbeza dengan hasil kutipan cukai tembakau yang berjumlah RM 2.97 billion pada tahun 2020.

Melihat kepada pertambahan kos yang semakin meningkat dan kesihatan rakyat terutamanya golongan muda semakin terjejas, NGO berharap tindakan yang sewajarnya dapat diambil oleh ahli parlimen bagi mengelakkan penularan penggunaan rokok, vape dan pods dapat dikawal.

Sehingga kini dianggarkan kira-kira 4.8 juta rakyat Malaysia yang berusia 15 tahun dan ke atas adalah perokok. Bayangkanlah, keadaan ini semakin meningkat dan tidak menunjukkan sebarang penurunan sejak tahun 2016.

Kongsi pandangan dan respon anda terhadap isu ini dengan menjawab soal selidik yang disediakan.

E-Cigarette and Vaping Products Associated Lung Injury atau lebih dikenali dengan nama EVALI merupakan satu penyakit yang muncul sejak 3 tahun lepas akibat daripada penggunaan rokok elektronik atau vape.

Nak tahu bahaya ke tak rokok elektronik, negara jiran seperti Thailand, Brunei dan Singapura telah mengharamkan penggunaan rokok elektronik atau vape (dasar total ban).

Di Malaysia sudah ada kes EVALI walaupun masih ramai yang kurang cakna. Menurut Dr Mohd Afiq Mohd Nor, Pakar Perubatan Kecemasan, Pusat Perubatan Universiti Malaya, beliau sendiri bersama pakar lain telah mengendalikan dua kejadian Kes EVALI dalam kalangan remaja.

Anda kena tahu kandungan yang terdapat di dalam cecair vape dan pods ini telah dibuktikan mengandungi ribuan bahan kimia yang berbahaya kepada tubuh badan dan lebih menakutkan lagi ada di antara bahan-bahan ini boleh menyebabkan kanser.

Dah banyak perkongsian di media sosial berkaitan kesan penggunaan rokok elektronik. Namun, masih ramai yang ambil mudah. Baru-baru ini saudari Aleesya9898 di twitter berkongsi video seorang remaja yang dadanya ditebuk kerana penggunaan Pods.

Pelbagai reaksi diberikan netizen, ada yang cakap dah berhenti, ada yang tak percaya dan ada juga yang berkongsi pengalaman anak-anak mereka jatuh sakit kerana asap rokok.

Justeru itu, NGO menggesa tindakan yang sewajarnya diambil melalui pelaksanaan Generational Endgame (GEG) di bawah Rang Undang-Undang (RUU) Kawalan Produk Tembakau dan Merokok 2022 iaitu larangan pembelian, penjualan, pemilikan dan merokok termasuk rokok elektronik atau vape kepada Generasi yang lahir pada 1 Januari 2005.

Usaha ini penting bagi memastikan jumlah perokok turun kepada kurang daripada 5% menjelang tahun 2040 tercapai.


Ramai Yang Kecewa Kerana Tidak Dapat Membeli Set Permainan ‘Happy Meal’ Ini

Di Amerika Syarikat, peminat Rick & Morty menjadi ‘gila’ kerana kekurangan stok sos Szechuan sehingga ada yang merusuh tidak berpuas hati tidak dapat merasa sos yang menjadi sebutan dalam siri kartun berkenaan. Paling menarik, ada yang dapat membuat pertukaran barter sos Szechuan ini dengan sebuah kereta!

BACA: McDonald’s USA Huru Hara Hanya Kerana Sos Ini

Di Malaysia pula, tak ada insiden ini kerana sos Szechuan hanyalah promosi untuk pasaran Amerika Syarikat. Tetapi ianya hampir terjadi di Malaysia untuk set Happy Meal. Happy Meal mungkin set gembira untuk anak-anak namun, untuk set permainan terbaru dari McDonald’s ini, boleh kata setiap cawangan mainannya pasti akan sold out.

Awal bulan ini McDonald’s Malaysia melancarkan set mainan model kereta Tomica dan Hello Kitty. Setiap minggu sepanjang October ini, McDonald’s akan keluarkan model terbaru dan anda boleh mengumpulnya dengan membeli set Happy Meal.

Apa yang sepatutnya menjadi barangan mainan buat anak-anak kini menjadi lubuk untuk yang buat wang tambahan pula. Ada yang membeli sehingga 20 set Happy Meal semata-mata untuk menjual kembali permainan ini terutamanya kereta mainan Tomica. Permainan yang diberi percuma dijual kembali sehingga RM50 untuk seunit.

Namun untuk minggu ketiga, pihak McDonald’s sudah membuat quota pembelian untuk setiap Happy Meal supaya lebih ramai yang berpeluang untuk memiliki set permainan Tomica dan Hello Kitty ini. Di Pulau Pinang, ada yang sanggup beratur sejak tengah malam lagi untuk membeli set mainan minggu ketiga.

Ada di antara anda yang sempat kumpul set permainan ini dari minggu pertama sehingga yang paling baru? Pada pandangan anda, berbaloi atau tidak jika perlu membeli pada harga tinggi untuk model yang anda terlepas? Bagi kami, janganlah jual pada harga yang melampau. Kesian pada yang benar-benar mahu mengumpul setiap model ini.


Ramai Yang Puji Filem Bisik Pada Langit, Ini Pandangan Aku Pula

Kadang-kadang aku pelik bila orang kata filem Melayu sampah. Mungkin sebahagian, ya. Tapi pada aku, banyak je filem-filem melayu yang bagus dan layak untuk diberikan pujian.

Salah satunya ialah filem Bisik Pada Langit.

Pertamanya: ia adalah filem Khabir Bathia. Keduanya ialah kerana lakonan mantap Jalil Hamid dan Beto Khusairy.

Hasil kerja tangan Khabir jarang mengecewakan. Aku mula suka Khabir bermula daripada drama kultus Nur Kasih. Tak pernah aku sanggup tak keluar rumah malam semata-mata nak tengok drama Nur Kasih ni setiap hari Jumaat.

Pada aku, karya-karya Khabir sangat dekat dengan lapis sosialisasi masyarakat. Misalnya filem Bisik Pada Langit ini yang bercerita tentang hubungan ayah dengan anak. Cerita semacam ini sangat dekat dengan jiwa kita, betul tak?

Walaupun Bisik Pada Langit adalah sebuah filem bertemakan tipikal tragedi drama Melayu tetapi cara Khabir mengolah filem ini disamping pemilihan pelakonnya yang power menjadikan filem ini sebuah naskhah yang sangat menarik untuk kita tonton.

Terus terang, aku suka filem ini walaupun ia adalah sebuah filem formula-mudah ‘3 act structure’ yang naratifnya minimalis dan ‘straight-forward’ tetapi keberkesanan lakonan pelakon-pelakon memberikan ‘jiwa’ kepada filem ini. Nilai kemanusiaan dan kekeluargaan sangat sebati dalam filem ini.

Antara pengarah yang meminati dan memahami genre melodrama meruntun jiwa ini ialah P. Ramlee. Cuba rujuk karya-karya kultus beliau (samada arahan atau lakonan) yang berjaya meruntun air mata penonton seperti Sejoli (1951), Miskin (1952), Patah Hati (1952), Merana (1954), Penarik Becha (1955), Antara Dua Darjat (1960) dan Ibu Mertuaku (1962).

Khabir bijak menyusun plot demi plot disulami peristiwa tragik yang begitu meruntun jiwa dan kita pastinya tertunggu-tunggu penuh debaran untuk mengetahui dengan lebih lanjut kisah keluarga Wak Selamat ini.

Kalau korang pernah buat dosa kat mak ayah korang, aku yakin dan percaya air mata korang pasti akan menitis bila korang tonton filem ini.

Babak-babak demi babak yang disajikan sangat dekat dan real dalam menggambarkan suka duka sebuah keluarga. Ada babak yang akan membuat kita ketawa dan ada babak yang dibikin begitu sedih sehingga bisa mengeluarkan air mata keinsafan usai menontonnya.

Filem ini mengisahkan pengorbanan Wak Selamat, seorang ayah yang dilihat begitu menyayangi anak perempuannya, Siti Hajar sehingga sanggup menunaikan segala kehendak anak perempuannya itu.

Kemudian Siti Hajar dapat tawaran belajar kat Australia. Entah di mana silapnya Hajar eksiden dan berada dalam keadaan kritikal dan koma.

Keluarga Hajar terutamanya Wak Selamat dah tentulah tidak senang duduk bila dapat tahu perkara ni.

So, start daripada sini plot filem ini bergerak. Konflik mula berlaku. Wak Selamat berusaha mencari jalan agar beliau dapat pergi ke Australia untuk melihat sendiri keadaan anak kesayangannya itu.

Tanah yang dia ada digadainya dan rumah sedia ada pula dipajakkan.

Saudara mara mula mengkritik kerana tidak bersetuju akan keputusan Wak Selamat untuk pergi melawat anaknya di Australia kerana ia dianggap sebagai satu pembaziran kerana Wak Selamat pun bukanlah orang yang berkemampuan.

Jadi, berjaya atau tidak Wak Selamat dalam usahanya nak ke Australia tu? Nak tau korang kenalah tengok filem ni sendiri.

Pada aku kekuatan filem ini adalah terletak pada pelakon-pelakonnya yang aku kira telah memberikan 100% jiwa dan raga untuk menghidupkan filem ini.

Lakonan Jalil Hamid sangat meyakinkan dalam filem ini. Watak beliau bercerita kepada kita tentang kasih sayang dan penyerahan sepenuh jiwa Pak Selamat bahawa sesuatu yang tidak mampu untuk dibeli walaupun dengan jutaan ringgit ialah takdir.

Watak Wak Selamat membawa kita kembali kepada tipikal bapa tahun 80-an, 90-an yang garang tapi hakikatnya sangat sayang pada anak-anaknya walaupun dia tak tunjuk depan-depan. Kita mungkin biasa dengar kisah bapak yang bantai anak dia dengan getah paip tapi bila anak dia dah tidur, dia pi sapu ubat kat anak dia.

Dan melalui filem ini kita faham tentang betapa naluri seorang bapak sanggup bergolok gadai demi anak dia.

Beto Khusairy, fuhh! Aura, percakapan yang keluar daripada mulut, intonasi, bahasa tubuh, memang berkelas A. Pada aku, Beto Khusairy adalah aset berharga dalam industri perfileman negara sekarang ni.

Bisik Pada Langit boleh aku kategorikan sebagai sebuah filem dakwah yang sangat-sangat baik dan jujur.

Filem ini tidak dibina untuk berkhutbah/preachy atau ‘cuba nak mengajar-ajar’ penonton tetapi terus terang aku katakan filem ini berjaya mengimplimentasikan nilai keagamaan digaul sebati dengan sub-budaya dan corak pemikiran ke arah nilai-nilai murni Islam yang syumul.

Kita nampak filem ini berusaha menerangkan kepada kita, apabila kita buntu kembalilah kepada Tuhan kerana Dia adalah ‘Yang Maha Menyelesai Masalah’. Ada babak yang diadaptasi daripada Surah al-Baqarah ayat 45 yang bermaksud: ‘Dan mintalah pertolongan (kepada Allah) dengan sabar dan solat.’

Kita dipertontonkan dengan babak ketika Hajar dalam bilik bedah, keluarga Hajar menunaikan solat, memohon pertolongan dari Tuhan agar Hajar kembali pulih seperti biasa. Ini antara babak yang aku suka dalam filem ini.

Pada aku, filem ini bukan sahaja adalah sebuah filem yang indah tetapi ia juga mengajar kita untuk kembali kepada keluarga kerana daripada merekalah kita bermula. Tanpa mereka, kita takkan berdiri di tempat kita sekarang.

Dan, sinematografi dan kerja kamera filem ini sangat menakjubkan!

Filem ini ibarat sebuah filem fotografi yang sangat cantik. Suasana kampung di Pontian begitu mendamaikan dan sinematik. Aku rasa seolah-olah melihat ribuan gambar kehidupan yang disusun cantik dalam sebuah bilik pameran. Babak demi babak dirakam dengan begitu teliti dan natural, sekaligus memberikan roh kepada filem Bisik Pada Langit ini.

Ok, aku tutup ulasan ini dengan satu persoalan; adakah Siti Hajar akan kembali sihat atau Wak Selamat akan kehilangan anak kesayangan dia?

Nah, aku rasa kau akan jadi manusia paling rugi kalau tak tonton filem yang power ini sekarang.

Kerana filem ini power aku bagi 9/10
Muhammad Yusof


Ramalan DG Hisham Jadi Kenyataan, Kini Hangat Dibualkan Netizen

Nama DG Hisham mula dikenali orang ramai apabila COVID-19 mula menyerang Malaysia pada awal tahun lalu. Beliau telah dilantik menjadi Ketua Pengarah Kesihatan sejak 2013 lagi dan menjadi individu yang bertanggungjawab mengetuai barisan hadapan negara dalam memerangi wabak pandemik ini.

Terbaharu, pengguna Twitter berasa terkejut dan pada masa sama kagum dengan ciapan yang pernah dihantar oleh DG Hisham pada tarikh 7 Januari 2021, kini telah menjadi realiti seperti yang kita sedang alami hari ini.

Perhatian kepada kes harian Covid-19 dan jangkaan unjuran kes dari 4 Januari sehingga 31 Mei 2021 dengan kadar kebolehjangkitan Ro/Rt pada 1.1 dan 1.2 di Malaysia. pic.twitter.com/JTqRj8lXpM

— Noor Hisham Abdullah (@DGHisham) January 7, 2021

DG Hisham came from the future https://t.co/C2g09EYjTy

— Stupe ستوڤ 一帆 (@tristupe) May 28, 2021

Rata-rata netizen mengakui data-data jangkaan unjuran kes yang dibentangkan oleh DG Hisham pada bulan Januari lalu merupakan hasil statistik dari fakta dan kemungkinan-kemungkinan yang akan terjadi pada masa hadapan.

Ditambah pula dengan sebahagian besar penduduk Malaysia yang melanggar SOP, sekaligus menyebabkan data jangkaan unjuran tersebut telah menjadi ‘tepat’ atau ‘melebihi jangkaan’ kerana setakat tarikh 29 Mei 2021, jumlah kes harian telah mencecah angka 9,020 kes.

Inilah hebatnya data & sains. Salah satu kemampuan sains ialah kemampuan meramal (predict) dengan jitu.

Beza teori yang orang faham dengan teori saintifik ialah pada kuasa ramalannya. Suatu teori saintifik cuma akan tumbang apabila digantikan teori yang lebih tajam ramalannya. https://t.co/V7cGtre3vm

— Zamir Mohyedin (@zamirmohyedin) May 29, 2021

this is why we as math student (statistics ppl) learnt forecasting. to hv an accurate prediction so things can be avoided or prevented for a better life. https://t.co/b4AM7iF89y

— 𝓐𝓺𝓲𝓵𝓪𝓱 🇵🇸✨ (@nuraqilahali) May 30, 2021

the aftermath when people in power refuse to believe in science. the consequences are extremely heavy and to think that we almost beat covid…ya Allah save our souls https://t.co/zZy8BTwEDp

Data & Science wont lie. Ada enough data then we can come out with much more accurate statistic.

This is not coming from future ke apa. Glad that KKM actually have a very good team in Data Analytic https://t.co/BLOfnC7aho

Angka kes saban hari kian meningkat melebihi data jangakaan unjuran kes yang dikeluarkan oleh DG Hisham. Ini satu perkara yang patut menjadi kebimbangan dan orang ramai perlu cakna betapa bahayanya wabak pandemik COVID-19 ini.

Satu badan NGO dari luar negara telah menyenaraikan Malaysia salah sebuah negara yang bakal ‘rapuh dan musnah’ menjadi seperti India sekiranya penularan wabak ini tidak ditangani dengan segera.

Ramai kelompok ‘anti vaksin’ dan ‘pembongkar teori & konspirasi’ menuduh DG Hisham sebagai salah seorang agen Freemason. Namun beliau bukanlah seperti apa tohmahan yang dibuat oleh kelompok itu.

Menepis Kebencian Terhadap Dakwaan Dr Noor Hisham Sebagai Seorang Agen Freemason

Malaysia Antara 19 Negara Yang Berpotensi ‘Hancur’ Akibat Wabak COVID-19, Lapor Data Antarabangsa


Ini Cara Yang Mudah Untuk Faham Tentang Ekonomi Malaysia

Nota Editor: Catatan asal ini ditulis oleh Tuan Saiful Nang di Facebook Page miliknya pada tahun 2013. Meskipun sudah dua tahun berlalu, perkongsian beliau ini masih relevan untuk Tuan Puan tahu tentang ekonomi sesebuah negara melalui analogi-analogi yang mudah difahami. Dengan izin beliau, kami terbitkan semula buat bacaan pembaca Vocket. Semoga bermanfaat.

Saya tiada pernah belajar ekonomi dari mana-mana universiti. Saya hanya belajarnya “by heart” dengan memperhatikan mekanisma ekonomi yang berlaku dalam negara dan luar negara. Semasa anda main Warcraft, Counter Strike, Candy Crush saya juga bermain game juga. Tetapi game saya ialah FXCM (Foreign Exchange Game menggunakan wang maya sahaja). Ya, saya main game FXCM masih demo lagi.

Ada baik juga orang bodoh ekonomi macam saya bercerita tentang ekonomi. Orang bodoh menulis, orang bodoh dan pandai kedua-duanya boleh faham. Kalau orang pandai menulis, orang pandai sahaja faham dan orang tak pandai ni macam mana pula?

OK, itu bukan isu yang nak saya ceritakan. Tapi mudahnya, saya belajar ekonomi by heart tanpa paper. MAKA, jangan percaya sangat ramalan yang saya tulis ini. Baca sahaja, TRUST with your own risk

RAMALAN EKONOMI NEGARA LAGI 5 TAHUN DARI SEKARANG.

Ramai juga saya lihat pakar ekonomi Facebook meradang sana sini bercerita tentang National Debt yang adakalanya jadi satu hiburan mengalahkan Rajalawak. Mereka pun macam saya juga, cakap pasal ekonomi tanpa pergi sekolah belajar ekonomi. Ini macam kisah monyet tengok monyet lain dan gelakkan monyet itu dan bercakap “Kelakarlah muka ko macam monyet”. (OK cukup. Tarik nafas)

Secara terperinci saya tidak tahu, tetapi ramalan saya dalam tempoh 5 tahun ini, Malaysia akan mengalami STROKE EKONOMI. Beberapa fenomena yang membimbangkan sedang terjadi. Saya nak mudahkan sahaja supaya orang tak pergi sekolah ekonomi pun boleh faham.

Satu yang anda perlu faham ialah tentang HUTANG NEGARA. Dengan siapa negara berhutang? Risau sangat sampai sebahagian yang juga dah jadi ahli politik pun gelabah, takut negara tergadai macam hutang kereta bila tak bayar nanti kena tarik balik dengan tonto. Siapa nak tarik negara? Ini penjelasan saya. Kerajaan perlukan WANG untuk bangunkan negara. Pendapatan kerajaan datang dari beberapa sumber utamanya seperti;

1. CUKAI (pelbagai jenis cukai – Cukai pendapatan, kastam, dll)
2. Hasil dari GLC (Syarikat seperti Petronas, TNB, Telekom dll)
3. Lain-lain

Dan juga takungan besar negara kita antaranya ialah;

(BAHAGIAN B : TABUNGAN/SUMBER DARI RAKYAT)

1. Simpanan WANG ANDA dalam bank
2. KWSP
3. Tabung Haji
4. Segala wang-wang dalam bank
5. Lain-lain (e.g rezab dalam dan luar negara dll.)

Cuba alirkan satu hos air ke dalam sebuah baldi sehingga melimpah. Apabila baldi dah penuh, air masuk dan air keluar lebih kurang sama kuantitinya. Sebahagian air dalam baldi itu adalah air yang sama tak berolak. Sama seperti bank. Ada masuk ada keluar dan ada juga yang duduk diam-diam dalam tu.

Hasil dari SUMBER akan digunakan untuk menjalankan operasi dan membangunkan negara oleh pemerintah yang dipilih. Jika dana dari SUMBER itu (Bahagian A) tidak mencukupi, maka Negara akan meminjam dana dari BAHAGIAN B. Ia sama seperti konsep pinjam tabung anak sementara gaji belum masuk. Nanti kita dah dapat gaji, kita bayar balik tabung anak yang kita guna. Dalam masa yang sama, kita perlu pastikan bila anak nak pakai duit dalam tabung itu, duit itu ADA di situ. Jika bapak boros sangat, duit gaji habis hari pertama dan kedua lama-lama duit tabung anak pun kering kontang dah tak ada apa nak dikorek lagi.

Apabila jumlah hutang bapa yang pinjam duit anak itu bersamaan dengan duit tabung anak. MAKA… itulah analogi BENGKRAP (muflis) (syaratnya, duit gaji dah habis pakai dan guna duit tabung anak selepas itu). Hutang lama tak sempat nak bayar, dah buat hutang baru.

Ternyata, tabung besar kita ialah KWSP. Ia merupakan satu simpanan paksa. Apa yang bapa akan buat jika tabung anak semakin KOSONG? Bapa akan buka tabung baru yang cantik-cantik dan promote kepada anak untuk menabung di situ juga dengan janji bulan dan bintang. Itulah analogi BON, Sukuk (Islamik) dan juga yang paling mudah nak faham… AMANAH SAHAM. Kerajaan promosi orang menyimpan duit dalam bank DAN BUKAN KELUARKAN WANG UNTUK BELI EMAS.

Anak yang selalu menabung tapi terasa tabung tak bertambah berat akan mula sangsi dan mula menabung di tempat lain pula. Ada yang ambil duit itu beli EMAS dan ada juga yang tak menabung dengan tabung jagaan bapa tetapi menabung dengan tabung jagaan Cik Senah sebelah rumah yang dirasakan lebih dipercayai.

Situasi ketika ini, SUMBER negara tidak mencukupi untuk menampung kos negara dan pembangunannya dan TAK CUKUP juga untuk bayar pinjaman kepada penabung. Maka, akibat seterusnya adalah perkara-perkara berikut;

1. Kenaikan cukai
2. Pengenalan cukai baru
3. Adjustment BLR (Kadar faedah pinjaman)
4. Cetakan wang
5. Pengurangan subsidi etc

Perkara di atas akan berlaku dan ia sedang berlaku. Yang paling merisaukan kerana itulah punca inflasi. Keupayaan membeli berkurang, nilai RM1 dulu tak sama dengan RM1 sekarang. Kalau dulu RM1 boleh beli sekilo kacang, hari ini RM1 boleh beli 500g sahaja. Itulah inflasi kerana mereka yang bergaji RM10,000 hari ini merasa ia seperti RM5000 sahaja. Mekanisma nilai RM jatuh itu satu topik lagi, yang itu baik baca sendiri lah.

Kesimpulannya, jangan panik Malaysia tak mungkin kena tarik jadi milik orang lain KECUALI kalau Si Bapa yang hutang anak tu pinjam duit dari Cik Bedah, CETI depan rumah untuk bayar hutang anak pula. Cik Bedah tanya apa nak cagar, kemudian setuju Cik Bedah, seluk kutang baju beri kat bapak selonggok duit. Bapak bayar hutang anak sampai selesai tetapi tak selesai pun, bapak alih hutang itu kepada Si Ceti pula. Nanti Bapak tak boleh bayar Cik Bedah pula habis rumah Bapak tu tergadai diambil Cik Bedah. Dalam konteks ini, Cik Bedah ialah IMF.

Dalam 5 tahun lagi, Malaysia akan sampai ke persimpangan itu. Duit tabung anak dah habis dikorek, siap korek tabung atuk yang nak pencen pun licin. Pendapatan macam tu juga tak cukup nak bayar balik pinjaman. Anak pula dah hilang percaya daripada duit habis di kebas, baik anak beli barang kemas ataupun anak simpan tabung pada jiran pula (foreign investment).

Pada ketika itu, Malaysia dalam ambang bengkrap (muflis). Memang tak payah risau negara tergadai selagi tak pinjam dari Makcik Bedah (IMF). TETAPI… dari manakah lagi wang untuk dikorek oleh kerajaan untuk mereka yang cucuk duit di ATM pasal nak pergi beli sayur di pasar borong. Jika keluar pun duit itu, berapa murah nilai duit itu nanti? Adakah perlu bawa seguni RM untuk beli sekilo ikan cencaru?

Pada ketika itu, tidak kira BN atau PAKATAN RAKYAT kedua-dua pun dah tak minat nak perintah Malaysia.

Itulah masa PEMIMPIN tidak boleh bongkak dengan rakyat lagi. Itulah masa ego pemimpin dijatuhkan rakyat. Itulah ketika pemimpin akan merayu kepada rakyat. Itulah masa sebenar RAKYAT MENJADI TUAN.

Di tangan rakyat ada WANG DAN ASET yang tidak berada dalam TABUNGAN (Bahagian B). Di tangan rakyat ADA EMAS yang berjongkong-jongkong. Di tangan rakyat ada kekayaan yang disimpan dengan jiran. Di tangan rakyat ada cukai yang patut dibayar. Di tangan rakyat ada PENENTU.

Baca seterusnya di Facebook Saiful Nang.

LIKE dan FOLLOW Vocket di Facebook serta Instagram